2009 йилда Ўзганда ўтказилган аксилтеррор амалиёти пайтида жисмонан йўқ қилинган шахсларнинг жасадини йиғиб олиш пайти.\nҚирғизистон расмийлари наздида террорчи деб кўриладиган “Исломий жиҳод иттифоқи” мамлакатда фаолияти тақиқланган 13 ташкилотдан биридир.\nҚирғизистон Миллий хавфсизлик қўмитаси матбуот хизмати вакили Рахат Сулаймановнинг маълум қилишича, терорчи дея гумонланаётган шахсга нисбатан тергов олиб борилмоқда:\n- Қўлга олинган шахснинг 2009 йилдаги воқеаларига алоқадорлиги аниқланган. Шу сабабли у халқаро қидирувда бўлган. Бу шахс “Сурияга бориш учун одамларни даъват қилиб юрган”, деган маълумот ҳам бор. Хозир шу йўналишда ишлар олиб борилмоқда, -деди Рахат Сулайманов.\n2009 йили 23 июнга ўтар кечаси Жалолобод вилоятининг Тошбулоқ қишлоғида содир бўлган қуролли тўқнашувда жангари деб гумонланган беш одам ўлдирилган ва махсус тайёрланган ҳарбийлардан икки нафари ҳалок бўлган. Бундан аввалроқ номаълум қуролли гурух Жалолобод шаҳрида бир милиция ходимини отиб ўлдирган эди.\n2009 йилнинг 29 июнида махсус хизматлар Ўзган шаҳрида ўтказган махсус амалиёт пайтида Ўш вилоятида истиқомат қилувчи Хасан Сулаймонов ва икки нафар Ўзбекистон фуқароси террорчи сифатида жисмонан йўқ қилинган. Ўшанда Жалолобод ва Ўшда терорчилик ҳаракатларини амалга оширганлар “Исломий жиҳод иттифоқи” аъзолари экани айтилган эди.\nҚирғизистонлик тахлилчи Қодир Маликов “Исломий жиҳод иттифоқи” Ўзбекистон исломий ҳаракатидан ажралиб чиққан қуролланган ва хавфли ташкилот эканини айтади:\n-“Исломий жиҳод иттифоқи” таркибида нафақат Марказий Осиё, балки Туркия, Покистон, Германия, Ғарбий Европа давлатлари фуқаролари ҳам бор. Мазкур ташкилот Европа давлатларида терорчилик ҳаракатларини уюштиргани билан ҳам танилган. Ташкилот фаолияти Ўзбекистон ёки Фарғона водийси билангина чекланмайди. Ҳозир Суриядаги воқеалардан сўнг, ҳарбий жиҳод эълон қилган терорчи ташкилотларнинг бир фронтга йиғила бошлаганини кузатиш мумкин. Шу жиҳатдан олиб қаралса, бу ташкилотнинг Қирғизистонга таҳдиди кучли, - дейди Қодир Маликов.\nҚирғизистон Миллий хавфсизлик қўмитаси 8 январь куни “Исломий жиҳод иттифоқи”нинг яна бир аъзоси қўлга олинганини маълум қилган эди.\n39 ёшли эркак “Исломий жиҳод иттифоқи” аъзоси сифатида Қирғизистон фуқароларини Суриядаги жанг майдонларида курашга ёллаш билан шуғулланганликда гумонланмоқда.\nШунингдек, ушбу гумонланувчи шахснинг муқаддам Афғонистоннинг террористлар лагерларида тайёргарликдан ўтгани ҳақида ҳам иддаолар бор.\nСурияда қарийб уч йилдан бери давом этаётган фуқаролар уришида иштирок этиш учун Марказий Осиёнинг деярли барча давлатларидан ёлланма одамлар Сурияга боргани айтилади.\nЎтган ой Қирғизистонда Суриядаги жангларда иштирок этган фуқаро қўлга олинган эди.


“Тожикфильм” Youtubeга мурожаат қилди\n“Тожикфильм” тожик блогерлари томонидан Youtubeга жойлаштирилган видеороликлар мазмунини назорат қилишга қарор қилди.\nПомпео Москвага келмайди\nАҚШ давлат котиби Майкл Помпео Москвага сафарини бекор қилди.\nЯнгона халқаро аэропорти қўниш йўлагида ҳаракатланаётган Бангладешнинг “Biman” авиакомпаниясига тегишли самолёт ҳалокатга учради.\nНега Қирғизистон бюджети ҳар йили 5 миллиард сомдан ортиқ маблағ йўқотмоқда?\nҚирғизистон миллий хавфсизлик давлат қўмитаси бўлимининг собиқ бошлиғи Мақсат Мамиткановнинг баёнот беришича, ёқилғи мойлаш материаллари контрабандаси туфайли Қирғизистон бюджети ҳар йили 5 миллиард сомдан ортиқ маблағ йўқотмоқда.\nЖурналист аёл ўлдириб кетилди\nШанба куни Қобулда таниқли телевизион журналист аёл Мена Мангаль ўлдирилди.\nРоссия ва Хитой дунё иқтисоди қонунларини ўзгартирмоқчими?\n6-12 май воқеалари қисқа сатрларда\nМайк Помпео Путин билан учрашуви бўйича фикр билдирди\nАҚШ ҳамда Россия Афғонистон, Сурия масаласи ва террорчиликка қарши курашда якдил қарашларга эга.\n“Видеоролик миллиондан ортиқ овоз тўплай олса, Президент буни эътиборга олади”\nУкраинанинг сайланган Президенти Владимир Зеленский жамоаси YouTube ижтимоий тармоғи орқали мамлакат Радасини тарқатиб юбориш бўйича видеомурожаат эълон қилди.\nИсроил Бош вазири яна икки ҳафта муддат сўради\nИсроил Бош вазири Биньямин Нетаньяҳу мамлакат Президенти Реувен Ривлиндан янги ҳукуматни шакллантириш учун яна икки ҳафта муддат сўрашини маълум қилди.\nЎзбекистон Президенти Шавкат Мирзиёевнинг кейинги йиллардаги саъй-ҳаракатлари натижасида Марказий Осиёда энг кўп аҳолига эга бўлган давлат учун бир нечта хорижий ОАВ веб-сайтлари ҳамда инсон ҳуқуқлари ташкилотларига қўйилган тўсиқ олиб ташланди.\nШаҳарда пластик идишлардан фойдаланиш тақиқланди\nМехико шаҳри конгресси 2020 йилдан бошлаб шаҳарда пластик идишлардан фойдаланишни тақиқлади.\nХитой бож бўйича АҚШнинг шартларига ён бермоқчи\nХитой ўз маҳсулотларига АҚШ томонидан божлар белгиланганига муносиб жавоб қайтаради.\nТуркманистон Президенти давлат телеканали амалдорларидан бирини ишдан бўшатди\nТуркманистон Президенти Гурбангули Бердимуҳамедов давлат телеканали амалдорларидан бирини ишдан бўшатди. Яна бир амалдор огоҳлантириш олди.\nОдам савдоси билан айбланган фуқаро 7 йил умрини колонияда ўтайди\nТожикистонда одам савдосида айбланган фуқаро Замира Фурқатзода 7 йил колонияга ҳукм қилинди. Мамлакат шимолидаги Истаравшан шаҳар судининг маълум қилишича, Фурқатзода аёлларни фоҳишалик билан шуғулланишга мажбур қилиш мақсадида Тожикистондан Таиланд, Ҳиндистон ва Туркияга олиб чиқишда айбдор, деб топилди.\nНавбаҳор ИМАМОВА: “Ўзбек тилининг бугунги тақдири ва келажаги борасида уч омилга тўхталган бўлардим”\nВИДЕО. “Америка овози” мухбири Навбаҳор Имамова ўзбек тилининг бугунги тақдири ва келажаги хусусидаги фикрларини уч омил билан изоҳлади.\nЕлим маҳсулотининг янги тури ихтиро қилинди\nАҚШ ва унинг иттифоқчилари Эрон билан урушни истамайди, лекин...\nЭроннинг АҚШ манфаатларига зид бўлган ҳар қандай саъй-ҳаракати Вашингтон томонидан жавобсиз қолдирилмайди, деб баёнот берди давлат котиби Майк Помпео.\nДональд Туск Зеленскийдан Украина танлаган йўлдаги барқарорликни кутади\nЕвропа кенгаши раҳбари Дональд Туск янги сайланган Президент Владимир Зеленскийдан Украина танлаган йўлдаги барқарорликни кутади.


Эркин Бойдуллаев: "ОЧЛ плей-офф ўйинларида қатнашиш ниятим бор" / CHAMPIONAT.asia\n22:41ВИДЕО. "Локомотив" - "Пахтакор" 0:1 1 22:29Дани Алвес: “ПСЖ”нинг жаримадан урилган сўнгги голи менга тегишли. Шундай экан шовқин солманг” 10 22:19Илҳом Мўминжонов: “Иродали дуранг учун йигитларга раҳмат” 6 22:12Ҳакамларга нима бўлди? Бугун Олий лигада яна бир ҳакам 2 баҳо олди 47 20:58"Реал" ҳимоячиси жароҳат олди ва бир неча ҳафтага сафдан чиқди 39 20:31"Боруссия" бош мураббийи Бундеслига рекордини ўрнатди 4 20:28"Ашхобод-2017". Ўзбекистон Хитой билан дуранг ўйнади ва гуруҳда иккинчи бўлди 29 20:16Андрей Микляев: "Гол уришда муаммо бор" 25 20:07Шота Арвеладзе: "Игорь Сергеев ҳақиқий профессионал, мен уни ҳурмат қиламан" 103 20:03"Реал" футболчиларининг барчаси билан узоқ муддатга шартнома тузиб олди + ФОТО 9 19:50Олий лига. 22-тур. "Локомотив" "Пахтакор"га ютқазди ва бошқа ўйинлар 239 19:36"Манчестер Сити" футболчиси яна жароҳат олди + ФОТО 10 19:26Омар Моманидан янги карикатура: Каталония ва Мадрид фарқи 7 очко 62 19:17Расмий хабар: «Атлетико» Диего Костанинг трансферини эълон қилди 18 19:08"Реал" бу мавсум Ла Лига уй ўйинларида ғалаба қозонмади + ФОТО 24\n15 дек 21:18\nЭркин Бойдуллаев: "ОЧЛ плей-офф ўйинларида қатнашиш ниятим бор"\nБугун "Насаф"нинг моҳир марказий ярим ҳимоячиси Эркин Бойдуллаевнинг соғлиги билан қизиқиб, қисқача суҳбат қилишга муяссар бўлдик.\nАлбатта, барча мухлисларни яқинлашиб келаётган "Насаф"нинг сафарда ўтказадиган ОЧЛ плей офф ўйинларида таркиб юзасидан бироз хавотирлари бор десак муболаға бўлмаса керак. Аслида таркиб бўйича эмас балки жорий мавсумда жароҳат олган ўйинчиларни қачон майдонга туша олиши кўпроқ қизиқтириши турган гап.\nАна шуларни ҳисобга олиб, "хизмат доирасидан ташқарида" қолаётган ўйинчиларнинг аҳволи билан қизиқиб, улар билан қисқача суҳбатлар уюштириб, сиз азиз мухлисларни бохабар қилиб боришни ният қилдик.\nЖорий мавсумнинг 21-туридаги “Насаф”-“Нефтчи” 2:0 учрашувининг 10 дақиқасида жиддий жароҳат олиб, майдонни тарк этган жамоанинг етакчи ярим ҳимоячиси Эркин Бойдуллав жамоанинг кейинги беш муҳим учрашувларида майдонга туша олмади.\nЮқорида айтиб ўтганимиздек бугун Эркин Бойдуллаевнинг ҳозирги ҳолати билан қизиқдик.\n- Ассалому алайкум, Эркинжон соғликларингиз ва кайфиятларингиз яхшими, жароҳатдан тўлиқ фориғ бўлдингизми?\n- Катта раҳмат, соғлигим жойида, айни пайтда жамоамиз футболчилари билан бирга клуб базасидаман. Ҳозирги кунда асосий эътиборим жисмоний тайёргарликларга қаратилган. Кайфиятим ҳам жуда яхши.\n- Айтингчи Сиз қачон майдонга туша олишингиз мумкин?\n- Келаси ойдан бемалол майдонда тўлиқ ҳаракат қилишим мумкин. Насиб бўлса, ОЧЛ плей-офф учрашувларида жамоамиз учрашувларида қатнашиш ниятим бор. Шунча дам олганим етади энди (кулиб).\nКўриб турганингиздек Эркин Бойдуллаевдан хавотир олишга ўрин йўқ. У деярли ўйнашга тайёр ҳолда.\nБиз барча "Насаф" мухлислари номидан Эркин Бойдуллаевга мустаҳкам соғлик ва келаси йилги чемпионатда улкан зафарлар тилаб қоламиз. Жароҳат туфайли изтироблар ортда қолгани чин бўлсин деймиз.


Ўшда яна ўзбеклар калтакланди. Бир рус адвокат аёл ҳам\nЧоршанба куни калтакланганлар яқинлари устидан бошланиши керак бўлган судни кузатгани келган эди.\nСуд мажлисига қатнашиш учун гарнизон олдига етиб келган 6 киши – 5 ўзбек ва 1 рус шу ерда турган камида 40 кишилик оломон – қирғиз эркаклар ва аёллар томонидан калтакланган.\nАтрофда турган милиция ходимлари зўравонликни тўхтатишга ҳаракат қилмаган.\nБу ҳақда воқеа гувоҳи айтиб берди.\nОзодлик мухбири калтакланганларнинг ўзларини ҳам топди.\nҲозир уларнинг айтганларини эшиттиришга қўямиз.\nВоқеа гувоҳи – ўзини Зумрадхон деган ўшлик аёл.\nЗумрадхоннинг айтишича, унинг ўзи ҳам калтакланиши мумкин эди. Лекин тасодиф уни сақлаб қолди.\nОзодлик: Толпа деганингиз қанақа толпа у? Кимлар эди, неча киши эди?\n- Улар тахминан 100дан ошиқ қирғиз эркак-хотинлари эди.\nОзодлик: Неча киши калтак еди?\n- Ҳозир тахминан олти киши калтак еди.\nОзодлик: Сиз айтган жойда суд мажлиси бўлиши керак экан. 100га яқин одам тўпланган экан. Милиция кўринмадими?\n- Милиция келдию фақат қараб турди. Биттаси ҳам ëрадм бергани йўқ. Правозшитниклар ҳаммаси қараб турди. Оломонга қўйиб берди. Кейин биттаси солидний машинада келиб туриб “Эй сартлар, қачон йўқоласан Ўзбекистонингга? Сенлардан тўйдик биз. Барибир сенларни сўйиб ташлаймиз” деди, дейди 13 октябр кунги зўравонлик гувоҳи Зумрадхон.\nНавбатдаги суҳбатдошимиз ёши 61га чиққан ўшлик Икром ака Исомиддинов. У калтакланганлардан бири. Ҳарбий гарнизоннинг олдига суд мажлисида қатнашиш учун келган эди. Судланаётган 6 ўзбек йигитдан бири – унинг жияни.\n- Судланади деган эдида. Бизнинг жиянимизни ушлаб олган эди. 11-учелишенинг олдига келинглар деган эди. Ўша ерга борсак, машинадан туширмасдан хотиним биланм иккаламизни тортиб толпа тепкилаб юборди. Ҳозир мана рентгенга тушаяпмиз. Қовурғаларимизга тепиб синдириб юборишди.\nОзодлик: Атрофда милициялар йўқмиди?\n- Милиция, ўша ердаги солдатлар ҳаммаси қараб турди.\nОзодлик: Сизга ëрдам беришмадими? Ажратишмадими?\n- Ëрдам беришмади. Бизни тепкилашганини қараб туришди.\nОзодлик: Қандай қилиб қутулиб қолдинглар?\n- Қочиб кетдикда. Тез ëрдамга телефон қилишган эди. Келиб олиб кетди. Ҳозир поликлиникадамиз.\nОзодлик: У ерга машинада келувдингизми ëки пиëдами?\n- Машинада борган эдим. Машинамизни ҳам уриб синдириб юборишди.\nОзодлик: Энди ҳозир нима қилмоқчисиз? УВДгами, прокуратурагами борасизми ëки бормайсизми?\n- Билмайман, ҳозир ҳамма ëғим оғриб мана бу ерда ўтирибман нима қилишни билмай, дейди калтакланганлардан бири ўшлик Икром ака Исомиддинов.\n13 октябр куни Ўш шаҳридаги ҳарбий гарнизон биноси олдида калтакланганлардан яна бири судланаётган ўзбек йигитлардан бирининг адвокати Татьяна Томинадир.\n- Бизга жабрланувчилардан бирининг қариндошлари ҳужум қилди. Ҳали суд жараёни бошланган ҳам эмасди. Биз гарнизон олдида тургандик. Аввалига, очиқда юрган айбланувчилардан бирига ҳамла қилишди. Кейин унинг адвокати, ундан кеин менга ҳужум қилишди. Ҳозир дўхтирхонадан тиббий ёрдам олиб чиқдим, деди адвокат Татьяна Томина.\nКалтакланган яна бир адвокат Дилбар Турдиевадир. У мана бундай ҳикоя қилди.\n- Мен Хуршидни ҳимоя қилардим. Биз соат иккида келишимиз билан битта подсудимий Низомхўжаев Суҳбатулло очиқда эди, подпискада судгача. Уни ўша ерда потерпевшийларнинг ҳаммаси уришди, тепишди. Уни қутқараман деб мен ҳам жароҳат едим. Солдатлар ҳеч ким ëрдам бермади. Одамларнинг орасида бўлди бу. Ҳеч ким келмади. Фақат милициянинг битта погонли боласи ëрдам беришга ҳаракат қилди. Лекин унинг кучи етмади. Чунки улар жуда ҳам агрессивний бўлди. Ҳозир биз освидетелство қилсак, иккита қовурғаси синибди. Ҳозир биз шаҳар касалхонасида нейрохирургия отделениесига жуда оғир аҳволда келдик, дейди Ўш шаҳридаги ҳарбий гарнизон биноси олдида калтакланганлардан бири адвокат Дилбар Турдиева.\nБиз воқеа юзасидан Қирғизистон республикаси ички ишлар вазирлиги матбуот хизматига мурожаат қилдик. Хизмат ходими масалани ўрганиб, маълумот беришга ваъда бердию кейин уни топиб бўлмади.\nҚирғизистон республикаси Олий суди матбуот котиби ваъдасининг устидан чиқди. Бақтибек Рисалиев мана бундай деди:\n- Ҳеч нарса бўлмабди. Суд мажлиси яхши ўтибди. Воқеа кўчада бўлиб ўтибди, деди Бақтибек Рисалиев.\nХуллас, Олий суд матбуот котибининг айтишича, суд суд залидаги вазият учун жавоб беради. Кўчадаги аҳвол учун жавобгарлик ҳуқуқ-тартибот органлари зиммасида.\nФуқаролар хавфсизлигини таъминламаётган Қирғизистон ҳуқуқ-тартибот органлари учун масъулият кимнинг зиммасида? Зўравон олмонни ким тартибга чақиради?\nБу саволлар кеча жавобсиз эди. Бугун ҳам жавобсизлигича қолмоқда. Эртагачи?


Қозоғистонликлар қонун лойиҳалари муҳокамасини онлайн кузатишади NUR-SULTAN. Kazinform – Қозоғистонликлар Сенат депутатларининг қонун лойиҳаларини муҳокама қандай муҳокама қилаётганини тўғридан-тўғри эфирда кузатиб боришади. Бу ҳақда Қизилўрда вилояти аҳолиси билан учрашувда сенатор Мурат Бақтиярўғли маълум қилди, деб хабар беради Kazinform.\nАлматида 600дан зиёд оила уйли бўлишди ALMATY. Kazinform - 2019 йилда Алматида 661 кўпфарзандли оила турар жой билан таъминланди, деб хабар беради Kazinform мухбири.\nДам олиш кунларининг об-ҳаво маълумотлари NUR-SULTAN. Kazinform – «Қазгидромет» РДК 11-13 январь кунларининг об-ҳаво маълумотларини эълон қилди, деб хабар беради Kazinform.\nҚозоғистонда 2020 йилдан йўллар сифатига Европа стандарти бўйича баҳо берилади NUR-SULTAN. Kazinform – Бу йил Қозоғистон йўллар сифатига баҳо бериш учун EuroRAP дастурини жорий қилади, деб хабар беради Kazinform.\nЎзбекистонда «Палов индекси» шакллантирилмоқда TASHKENT. UzA - Kazinform – Ўзбекистонда энг оммавий таом - палов нархининг ўзгаришини қайд қилиб борувчи «Палов индекси» шакллантирилмоқда, деб хабар беради Kazinform ЎзАга ҳавола қилиб.\nҚирғизистон-Тожикистон чегарасида отишмалар тўхтатилди NUR-SULTAN. Kazinform – Қирғизистон-Тожикистон чегарасидаги вазият нисбатан барқарорлашди, деб хабар беради Kazinform.\nАқмола вилоятига 120 млрд тг хорижий инвестиция жалб қилинди KÓKSHETAÝ. Kazinform - Ақмола вилоятида 120 млрд тг хорижий инвестициялар жалб қилинган 10та лойиҳа амалга оширилмоқда, деб хабар беради Kazinform мухбири вилоят тадбиркорлик ва саноат бошқармаси матбуот хизматига ҳавола қилиб.\nМинскдан Қозоғистоннинг тўртта шаҳрига рейслар йўлга қўйилмоқда NUR-SULTAN. Kazinform – Ақтау, Қарағанди, Павлодар, Қостанай шаҳарларига Беларуснинг «Белавиа» компанияси рейслари йўлга қўйилмоқда, деб хабар беради Kazinform ҚР Индустрия ва инфратузилмаларни ривожлантириш вазирлиги матбуот хизматига ҳавола қилиб.\nҚостанай вилоятидада SMART идоралар ишга туширилди QOSTANAI. Kazinform – Архимед Мухамбетов А.Байтурсынов номидаги Қостанай давлат университетида очилган «Smart-марказга» борди, деб хабар беради Kazinform мухбири.\nЛозаннада Ўсмирлар ўртасидаги ІІІ қишки Олимпия ўйинлари бошланди NUR-SULTAN. Kazinform – Швейцариянинг Лозанна шаҳридаги «Malley» муз саройида Ўсмирлар ўртасидаги ІІІ қишки Олимпия ўйинлари очилиш маросими бўлиб ўтди, деб хабар беради Kazinform Olympic.kzга ҳавола қилиб.


Сиёсат ва адабиёт (12-қисм): 1992 йил 16 январь воқеалари ҳақида « Ўзбекистон Халқ Ҳаракати\nСиёсат ва адабиёт (12-қисм): 1992 йил 16 январь воқеалари ҳақида\nҲалиги рус: “Что, у вас война началась что ли?” (“Нима, сизларда уруш бошландими?”) деди. Бу рус Ўзбекистонлик эмас, Россиядан келган эди чамаси.\nБу чиндан ҳам Каримов режимининг ҳали сайлов ўтганига бир ой ҳам бўлмасдан ўзбек халқига қарши бошлаган уруши эди, репрессияларнинг бошланиши эди.\n16 January 2012 - 7:17\n“Ҳей, бас қилиш, ҳозир болани ўлдириб қўясанлар ахир!”\nМенда ўша даврларда олимларимизнинг, зиёлиларимизнинг катта қисмисиёсийлашмаётганидан, ҳукуматга қарши чиқмаётганидан ички бир норозилик бор эди. Агар ўша пайтдаги бу катта қисм келажакда ўзининг бугунги аҳволга тушишини билганида эди, сиёсий курашларга қўшилган бўлур эди. Лекин улар ўша пайтлар курашмадилар, чунки аввал қандай ҳаёт кечирган бўлсалар, бундан буён ҳам ҳаётлари шундай давом этаверади, деб ўйладилaр чамаси. Ўша даврда улар ёшлардан ажралиб қолаётган эдилар. Ҳозир бу ўзбек зиёлилари ўша пайтдаги лоқайдликлари учун гўёки жазоланмоқдалар – бугун Каримов режими уларни хароб аҳволга келтириб қўйди, улар ўз ижодлари-ю илмий даражалари, илмий унвонлари билан яккама-якка қолдилар, ҳеч вақосиз, қаровсиз, гадой холатига туширилдилар.\nМен 1991 йил бўлиб ўтган “Совет Иттифоқини сақлаб қолиш” ҳақида ўтказилган референдум арафасида яна ўз туғилиб ўсган вилоятимга кетдим. Шаҳардаги уйимизга кирсам, менга ҳам, бошқа оила аъзоларимизга ҳам референдумда қатнашиш учун таклифномалар келган экан, уларни почта қутисидан олиб ўқидим. Таклифномада СССРни сақлаб қолиш учун “ҲА деб овоз беринг!” деган ундов бор эди ва ЙЎҚ сўзи устига крест (яъни “Х”) шаклида иккита чизиқ тортиб, ўчириб қўйилган эди. Таклифноманинг юқори қисмида эса шоир Абдулла Ориповнинг икки қатор шеъри ҳам ёзиб қўйилган эди. Бу икки қатор шеър сўзма-сўз ҳозир менинг эсимда йўқ, лекин тахминан қуйидагича эди:\nЛенин имзоси билан бунёд бўлган Иттифоқ,\nГитлерни у юборган жаҳаннамнинг қаърига.\nАлбатта, бу сатрлар тагида “Абдулла Орипов” деган сўзлар ҳам турарди.\nБундан кўринадики, ўша пайтларда давлатнинг тегишли идоралари (ёки уларнинг Москвадаги хомийлари) халқнинг, миллатнинг ичига етарли даражада кириб борганлар, бизни жуда яхши ўрганганлар ва жуда яхши билар эдилар – ҳатто шоирларимиздан ҳам фойдалана билиш даражасида яхши билар эдилар!\n1991 йил 17 мартда референдум бўлди ва мен, ҳеч наpсани ўзгартира олмаслигимни билсам ҳам, сайлов участкасига бориб, ЙЎҚ деб овоз бериб келдим. Лекин сайлов натижаларига кўра, кўпчилик ИТТИФОҚ учун ҲА деб овоз берди. Лекин ҲА деганларнинг ҳам, ЙЎҚ деганларнинг ҳам деярли ҳаммаси бу Иттифоқ ярим йилга ҳам қолмасдан парчаланиб кетишини билмасди.\n1991 йилнинг 19 августида Москвада сийсий фитна рўй берди ва Янаевлар ҳокимиятни вақтинча қўлга олди. Мен бу куни Тошкентда эдим ва эрталаб Ўзбекистон Ёзувчилар Уюшмаси биносига бордим. Ичкарига кириб, ўнг томонга юрдим. Коридор бўйлаб бораверишдаги ўнг томондаги хонага ЭРК партияси аъзолари кириб-чиқиб турган эдилар. Мен ҳам кирдим. Ичкарида ЭРК партиясининг раҳбарлари ва бошқа баъзи одамлар бор эди, уларнинг ҳаммаси ҳозир эсимда йўқ. Лекин “Бирлик” лидерлари йўқ эди, улар бу пайт кутиш позициясини эгаллаган эдилар. Ўнг томондаги стол ёнида шоир Муҳаммад Юсуф, чап томонда, нарироқда, Муҳаммад Солиҳ ва бошқалар турарди. Муҳаммад Солиҳ қўлида бир қоғоз билан ёнидагилар билан гаплашаётган эди. Ёзувчи Назар Эшонқул билан қўл бериб кўришдик. Кимдир Эркин Воҳидовнинг ЭРК партиясининг бош ҳаками бўлишига қарамай, келмаётганлигини айтди. Муҳаммад Солиҳ бунга жавобан “У нима қилган ўзи партия учун” деган маънода, норози оҳангда гапирди. Улар Борис Ельцин номига ЭРК партияси номидан мавжуд вазиятга нисбатан ЭРКнинг позициясини билдириб, бир матн тайёрлаган эканлар, лекин телеграммани қаердан юбориш масаласи турган эди. Кимдир ҳозир бу телеграммани ҳеч қайси телеграф жўнатмайди, деган маънода гапирди. Мен Назар Эшонқулга телеграммани талабалар шаҳарчасидаги телеграфдан юборса бўлса керак, дедим. Телеграммани менга бердилар ва мен талабалар шаҳарчасига (Вузгородокка) кетдим. Телеграфга кириб, телеграммани бердим, телеграф ходими телеграммани албатта юборажагини айтди ва менга квитанция ҳам ёзиб берди. Лекин мен юборган ўша телеграмма Ельцинга етиб борган-бормаганлиги ҳозиргача менга ноаён, чунки бу ҳақда кейин ҳеч ким эслагани ҳам йўқ, матбуотда гап ҳам бўлгани йўқ. Лекин ЭРКнинг мавжуд вазиятга нисбатан қилган баёноти Озодлик радиосидан эшиттирилганини бир дўстим менга айтди.\nКўп ўтмай, 1991 йил 29 декабрда, Ўзбекистонда президентлик сайлови бўлди, унга икки номзод – ЭРК партияси раҳбари Муҳаммад Солиҳ ва коммунистик партия томонидан ҳозирги президент Ислом Каримов қўйилган эди. Сайловолди компанияларида “Бирлик” раҳбарияти – Абдурахим Пўлатов ва унинг тарафдорлари мутлақо нотўғри ва қайсидир маънода хоинлик позициясини тарғиб этдилар – одамларни Муҳаммад Солиҳ номзодига овоз беришга чақириш ўрнига сайловни байкот қилишга даъват этдилар! Байкот мумкин бўлмаган, яъни имкони йўқ бир тадбир эди, буни ҳамма яхши билар эди.\nМен сайлов куни талабалар шаҳарчасидаги сайлов участкасида бўлдим ва овозларни санашда иштирок этдим. Талабалар шаҳарчасида сайловчилар жуда кўп эди, аҳоли зич яшайдиган ҳудуд эди бу, чунки ҳар бир ётоқхонанинг битта хонасида 3-4 тадан талаба яшарди. Мана шу сайлов участкасидаги натижаларга кўра, Муҳаммад Солиҳ ғалаба қозонган эди, унинг номзоди учун сайловчиларнинг 86 фоиздан кўпроғи овоз берган эди! Лекин Ўзбекистон бўйича эълон қилинган сайлов натижалари айнан шу кўрсаткичнинг тескариси шаклида эълон этилди – унга кўра, Ислом Каримов 86 фоиз овоз олган бўлиб чиқди!\nКўп ўтмай, 1992 йилнинг 16 январида талабалар шаҳрида хукумат сиёсатидан норозилик намойиши бўлиб ўтди. Мен бу намойишда иштирок этмаганман, лекин талабалар шаҳарчасида, ўз ётоқхонамда эдим. Менинг ёнимга отам кўргани келган эди. Кечга яқин тасир-тусур ўқ овозлари эшитилгач, биз деразадан қарадик, бироқ нима бўлаётганини англаб бўлмас эди. Бир соатларча ўтгандан кейин, мен отамни хонада қолдириб, кўчага чиқдим. Одам кўп эди, машина ҳаракати тўхтатилган, кўчада ҳарбий машиналар (БТР дейиладими, бронетехниками – билмайман) турарди. Мен бир айланиб келиш учун Беруний метроси томон тротуар бўйлаб кетаётгандим, мендан олдироқда икки одам бир ширакайф русни қўлтиқлаб (йиқилиб тушмаслиги учун) боришаётганди. Ҳалиги маст аҳволдаги рус бирдан тўхтади ва “Что, у вас война началась что ли?” (“Нима, сизларда уруш бошландими?”) деди. Бу рус кишиси Ўзбекистонлик эмас, Россиядан келган бир меҳмон эди чамаси.\nЭртасига, 17 январ куни, иккита талабанинг отиб ўлдирилгани маълум бўлди ва талабалар шаҳарчасида, шундоққина машина йўлида яна бир хукуматга қарши митинг бўлди. Унга Муҳаммад Солиҳ ҳам келди ва нутқ сўзлади. Унинг ёнида, ундан мустақил равишда, Абдуманноп Пўлатов ҳам гапираётган эди. Лекин кимдир провокаторлик қилиб тош отди, кимлардир бақир-чақир қилишди, бироз тўс-тўполон бўлди ва нотиқлар кетдилар.\nШу куни тушдан кейин талабалар шаҳарчасида миршаблар кўпайиб кетди, улар талабаларни қувиб юриб, ётоқхоналарнинг ичкариларигача кириб калтакладилар, урдилар. Бу миршаблар ўзбек тилини тушунмайдиган,бошқа миллатга мансуб одамлар эди, гапирмас эдилар, жуда шафқатсиз эдилар. Уларнинг қўшни ётоқхонага кириб, ҳатто қизларни ҳам ураётганини мен ўз кўзим билан кўрганман. Мен отам билан учинчи қаватдаги хона деразасидан қараб турган эдик, пастда, ташқарида 5-6 та миршаб турган эди. Шу пайт бир талаба югуриб бир ётоқхонадан бошқасига ўтмоқчи бўлди. Югуриб кетаётиб, у қоқилиб кетди, йиқилди. Турмоқчи бўлаётган эди, уни атрофдаги миршаблар ўраб олдилар ва 5 та миршаб битта талбани тепа бошладилар. Буни кўрган отам деразани очди ва пастга қараб: “Ҳей, бас қилиш, ҳозир болани ўлдириб қўясанлар ахир!” деди. Мен бундан қўрқиб кетдим, отамга “Кўрдингиз-ку, улар ётоқхоналарга кираверишади, бизнинг хонага ҳам киришлари мумкин, деразани ёпайлик” дедим. Деразани ёпдик. Тепкиланаётган талабага Аллоҳнинг ўзи ёрдам берди: у ўрнидан бир амаллаб турди ва жон холатида миршаблар орасидан чиқиб, қўшни ётоқхонага қочиб кириб кетди.\nБизнинг хонага қўшни хонада Шодмонбек деган бир ТошДУ аспиранти хотини билан турарди. Шодмонбек талабалар орасидаги баҳсларда доим хукумат тарафини олиб гапирар эди. Ўша 17 март куни эрталаб у ўз иши билан университетга кетганди. Маълумки, университет биноси ҳам талабалар шаҳарчасида, ётоқхонадан пиёда бориладиган жойда. Тушдан кейин Шодмонбек ётоқхонага қайтаётган пайтда йўлда миршаблар (ўша ОМОНчилар) уни ҳам тўхтатишган, кимлигини суриштиришган ва ҳеч қандай айби йўқ бўлса ҳам калтаклашган экан. Шодмонбекни калтаклашаётганини кимдир кўриб қолган ва бизнинг ётоқхонага келиб, хотинига айтган. Мен коридорга чиқсам, Шодмонбекнинг хотини йиғлаётган эди. У мендан “Шодмонбек акамни қўйиб юборишармикин” деб сўради. Бу хотин ой-куни яқинлашиб қолган ёш ҳомиладор аёл эди, мен унга “Албатта қўйиб юборишади-да, Шодмонбек аканинг ҳеч бир айби йўқ-ку, ҳозир келиб қолса керак!” дедим. Шодмонбек ака чиндан ҳам бир оздан кейин келди, пешонаси дубинка зарбидан шишиб кетган холда келди.\nЎзбекистон режимининг, Ислом Каримовнинг ўзбек халқига қарши уруши 16-17 январ кунлари айнан шундай воқеалар билан бошланган эди.


Азизлар, Ислом динимиз поклик дини ҳисобланади. Инсоннинг танаси ҳам, қалби ҳам пок бўлиши лозим. Ибодат олдидан ҳам, таом ейиш олдидан ҳам, меҳмонга бориш олдидан ҳам, хуллас, барча ўринларда покликга тарғиб этилган.\nПок инсоннинг танасидан ёқимсиз ҳид келмайди. Атрофдагилар ҳам уни яхши кўради. Ўша одамнинг ўзи ҳам хушнуд кайфиятда юради. Агар инсон покликка эътибор бермаса, танаси терлаши ва ювилмагани оқибатида зарарли микроблар кўпайиб, ундан ёмон ҳид келиши ва микроблар турли касалликларга сабаб бўлиши мумкин.\nИнсоннинг деярли барча аъзоларида турли кўринишда ва катталикда микроблар бўлиб, улар тери, қулоқ, бурун, оғиз, кўз ва бошқа аъзоларда ўрнашиб олади. Агар инсон ўша аъзоларини мунтазам ювиб турса, мазкур микробларнинг кўпидан тезда халос бўлади.\nУшбу суратда инсон терисида доимий яшайдиган бактериялар кўриниб турибди. Улар миллионлаб марта катталаштириб кўрсатадиган электрон микроскопда тасвирга олинган. Булар бактерияларнинг бир тури. Бундан ташқари яна бошқа турдаги бактериялар ҳам бор.\nИнсон терисида 500-1000 турдаги бактериялар яшайди. Ажабланарлиси шуки, ҳар бир инсонда ўша инсоннинг ўзига хос бўлган бактериялар ҳам бор экан. Бактериолог ва микробиолог олимларнинг таъкидлашларича, инсоннинг ўзига хос бўлган микроблари унинг руҳий ва физиологик ҳолатига қараб ривожланар ва шаклини ўзгартирар экан.\nАгар сиз бир кунда бир неча бор қўлингизни ювсангиз, қўлингиздаги миллионлаб зарарли микроблардан халос бўласиз. Қуйидаги расмда ювилмаган қўлдаги микробларнинг микроскоп орқали олинган суратини кўриб турибсиз.\nШунингдек, бир кунда бир неча марта юзингизни ювсангиз, ундаги миллионлаб хатарли бактериялардан қутуласиз. Бу каби тез-тез ювиш мазкур микроблар сонининг ортишини кескин пасайтиради. Қуйидаги расмда юз ва бошқа аъзолар терисида бўладиган бактерияларнинг микроскопдаги тасвирини кўриб турибсиз.\nСоҳа мутахассислари “Албатта, ҳар куни оғиз ва бурунни бир неча марта ювиб туриш кўп сонли микробларнинг йўқолишига ҳамда тери ва нафас олиш органларининг касалланишидан сақланишига ёрдам беради” дейишган. Сиз мана бу расмда оғиз бўшлиғи, хусусан, тилдаги микробларнинг микроскоп орқали кўринишини кўриб турибсиз.\nҲа, азизлар, бу айтилган гапларга шуни қўшимча қиламизки, таҳорат ва ғусл турли тери-таносил ва оғиз бўшлиғи касалликларининг олдини олишда энг самарали воситадир. Биз мўмин-мусулмонлар ҳар куни бир неча бор таҳорат оламиз. Таҳорат асносида қўлларимизни, юзларимизни, билакларимизни, оёқларимизни, оёқ-қўл бўғимларимизни ҳамда бармоқларимиз орасини ювамиз. Шу сабабли бу каби ноқулайликлар бизни безовта қилмайди.\nДинимиз бизни нега покликка буюрганининг ҳикматларидан бирини билиб олдик. Покликнинг ҳали биз билмаган сир-асрорлари, ҳикматлари жуда ҳам кўп. Шунинг учун биз Динимиз кўрсатмаларига амал қилиб яшасак, Аллоҳнинг раҳмати билан бу дунёда ҳам, охиратда ҳам бахт-саодатга эришамиз.\n“Албатта, Аллоҳ тавба қилувчиларни севади ва покланувчиларни севади” (Бақара сураси, 222-оят).\nДругие материалы в этой категории: « Нишонга урилган гаплар: “Пул билан сотиб олиб бўлмайдиган нарсага эга бўлсанггина бой ҳисобланасан”\tНишонга урилган гаплар: “Ҳар қанча йиғласанг ҳам ота-онанг олдида ҳеч қачон йиғлама!” »


Бунинг самараси автомобиль транспорти тизимида ҳам кузатилиб, аҳолига қулай ва замонавий хизмат турлари кўрсатиб келинаяпти. Сўнгги ўн беш йил мобайнида республикамизда фаолият юритаётган йўловчи ташувчилар сони 4346 тага етгани, уларнинг 997 таси шаҳар, 2792 таси шаҳар атрофи ҳамда 617 таси шаҳарлараро йўналишларда хизмат кўрсатаётгани шундан далолат беради.\nПойтахтимизда Ўзбекистон Автомобиль ва дарё транспорти агентлиги томонидан ташкил этилган матбуот анжуманида ана шулар ва соҳада жорий этилаётган янгиликлар хусусида сўз борди.\nТаъкидланганидек, бундай ижобий натижаларга эришишда автомобиль транспорти бозорида рақобат муҳити яхшиланиб, барча ташувчига тенг шарт-шароитлар яратиб берилаётгани, мазкур жараёнга лизинг компаниялари ва банк кредитлари фаол жалб қилинаётгани муҳим аҳамият касб этаяпти.\nШунингдек, меъёрий-ҳуқуқий базани шакллантириш борасида ҳам муайян ишлар амалга оширилди. Жумладан, Вазирлар Маҳкамасининг қарори қабул қилинган бўлса, тўртта меъёрий ҳужжат Адлия вазирлигида, учта ҳужжат эса “Ўзстандарт” агентлигида рўйхатдан ўтказилди. Бундан ташқари, дарё транспортини ҳисобга олиш, классификациялаш, техник ҳолатини назорат қилиш ва белгиланган муддатларда техник кўрикдан ўтказиш мақсадида 21 корхона билан шартнома тузилгани кема қатновлари мавжуд бўлган сув йўлларини назорат қилиш, понтон ва платформаларни назорат қилиш имконини берди.\nБугунги кунда юртимизда юкларнинг 91,7 фоизи, йўловчиларнинг эса салкам 98 фоизи автотранспорт воситалари орқали ташилмоқда. Хизмат кўрсатувчи корхоналар парклари изчил янгиланаётгани эса уларни ўз вақтида манзилига етказишда қўл келаётир.\nАнжуманда агентлик мутасаддилари лицензиялаш, аттестациядан ўтказиш, тендерни ташкил этиш ва электрон ҳужжат алмашиш тизими ҳақидаги саволларга атрофлича жавоб беришди.\nМазкур рукндаги бошқа мақолалар: « Омонатлар бўйича энг яхши банклар аниқланди\tИкки ярим баробар ўсиш »


Фото: Дубайда ҳаёт ўз изига қайтмоқда\n07:19 / 26.04.2020\nРамазон ойи муносабати билан БААда карантин чекловлари енгиллаштирилган ва комендантлик соати ҳам бироз қисқартирилганди. Хусусан, мамлакатнинг энг машҳур шаҳри Дубайда 26 мартдан буён комендантлик соати 24 соат давомида амал қилган ва Рамазон муносабати билан бу чеклов юмшатилганди.\nБир ой давомида жиддий назоратдаги карантинда бўлган дубайликлар аста секин оддий ҳаёт тарзига қайтишмоқда. Шаҳарда савдо марказлари, ресторанлар қисман очилган. Твиттер фойдаланувчилари бир ойлик карантиндан сўнг Дубайда ҳаёт ўз изига қайтаётганини ёзиб, суратлар жойлашди.\nДубайда савдо марказлари очилди. Аммо одамлар одатдагидек кўп эмас. Полиция одам кўпайиб кетмаслигини ва ижтимоий масофа сақланишини назорат қилмоқда\n«Дубайда ҳаёт қайтмоқда. Одамлар кўчаларда сайр қиляпти, узоқ вақтдан сўнг яна тотли таомлар ейишимиз мумкин. Рамазоннинг шарофати», деб ёзган Муҳаммад Али Ҳариси исмли фойдаланувчи. У постига бир нечта суратларни илова қилган.\n5 ҳафтадан буён илк марта югуришга чиқдим деб ёзган мана бу фойдаланувчи твиттердаги саҳифасида\nҚайиқлар ҳам суза бошлади\nШаҳарда 25 апрелдан бошлаб савдо мажмуалари, ресторан, кафе ва бизнес марказлар фаолияти тикланди.\nКўпчилик ресторанларда тайёрланадиган мазали таомларни соғинган\nБинолар 12:00дан 22:00гача очиқ бўлади ва улар 30 фоиз қувватда ишлайди. Яъни, биноларда одамларнинг сони кескин ошиб кетмаслиги назорат қилинади. Дўконларда одам кўпаймаслиги учун турли акция ва чегирмалар уюштиришга рухсат берилмайди.\nКўчаларда ибодат ҳам қилишмоқда\nДенгиз маҳсулотлари сотувчиси\n26 апрелдан Дубайда жамоат транспорти, жумладан, метро фаолияти тикланиши кутилмоқда. Метронинг фақат битта йўналиши 07:00дан 19:00гача ишлайди. Масжидлар, кинотеатрлар ва ўйин майдончалари ҳозирча ёпиқ бўлади. 26 мартдан Дубайда 24 соатлик комендантлик соати жорий қилинганди. Рамазон вақтида эса Дубай амирлигида 06:00дан 22:00гача комендантлик соати бекор қилинди.\nКарантиндан сўнг Дубай осмони тўлиб кетиши ҳақида ҳазил ҳам қилишмоқда.\nAfter Lock down Dubai will be 😂 #CoronaLockdown #Dubai pic.twitter.com/AcRjW3GwyG\n— ŤhË ČapŘicorÑ (@lucky_kith) April 21, 2020\n20:36 / 20.05.2022\nДубайда маймун чечаги касаллиги тарқалишининг олдини олиш бўйича чоралар кўриш бошланди


Сурия. Бугунги кичик бир хато ҳам эртага катта ярага айланади ва тарихда қолади « Ўзбекистон Халқ Ҳаракати\nСурия. Бугунги кичик бир хато ҳам эртага катта ярага айланади ва тарихда қолади\n07 November 2012 - 10:42\nҲурматли сайтимиз мухлислари, бу суҳбат, аввалроқ хабар қилганимиздек, Суриядаги кураш иштирокчиси бўлган бир ватандошимиз билан интернет орқали бўлиб ўтган ёзишмамизнинг иккинчи қисмидир.\nСаволларни ЎХҲ матбуот бўлими таҳририяти таёрлади.\n– Ассалому алайкум, биродар, мана ўтган хафтадаги суҳбатимиздан бери бир ҳафта ўтди. Сайтимиз ўқувчиларининг сиз билан қилинган сухбатдан сўнг, Суриядаги воқеаларга қизиқишлари ортди. Яна қандай янгиликлар бўлган бўлса, марҳамат, сўзлаб беринг.\nВа алайкум ассалом. Ўтган ҳафтада Маъаррат Алномон, Ҳама ва Идлиб шаҳарлари четларида қолган Асад режими қароргоҳларига ҳужум уюштирилди ва, натижада бир МИГ 15 самолёти ва 2 БМП ва бошқа енгил қуроллар ва рақамида адашмасам икки миллион 640 кубометр нефть заҳираси қўлга киритилди.\nМухолиф кучлар кириб борган минтақаларнинг яқинларида ҳукумат пост ва қароргоҳлари бор эди. Қилинган амалиётлар натижасида улар ҳам ўз қароргоҳ ва постларини жангсиз ташлаб қочиб кетган. Яқин уч кундирки, ҳукумат аҳоли турар ерларини ҳадафга оляпти ва уйларини қаҳшатқич бомбардимон қилиб, қатлиом этишда давом этяпти. Бундан икки кун олдин, яъни 4 ноябрь куни Ҳалаб, Ҳумс, Идлиб, Ҳама, Дамашқ, Маъаррат Алномон, Дейр Аз-зур минтақаларида оғир бомбардимон қилинган эди. Натижада, ҳалқ турар жойларини тарк этиб, чекка қишлоқ ва далаларга чиқиб кетган эди.\nМана бугун, ушбу воқеаларни учинчи куни, яна ҳалқ турар жойлари, бозор, масжидлар бомбардимон қилиняпти. Бомбардимондан зарар кўрган уй ва дўконлар бўлди. Юзлаб оддий фуқаролар оғир яраланган, уй остларида қолган ва ўнлаб тинч аҳоли ҳалок бўлди. Ҳозирда бомбаланган уйлар остида қолганларни қутқариш ишлари давом этмоқда.\nБу Асад режими ҳақиқатан очиқдан-очиқ бир ваҳший эканлигини кўрсатяпти. Бу қилаётган бомбардимонлар – бир ваҳшийликдир. Қурбонлар оддий ҳалқ, аёллар, ёш болалар, ёш қизчалардир. Мен бу ерга келишимдан аввал, мухолиф кучлар чиқибди ва Асад регимига қарши курашяпти экан, деб эшитганимда, бироз шубҳаланган ва ҳатто ёмон ҳам кўргандим. Асад режими яҳши-ку, қанақа муаммо бор экан, деб ҳайрон бўлгандим. Жиҳод деб эълон қилишгандан кейин келдим, ўз кўзим билан кўришим учун. Бу ердаги ҳолатни ўз кўзим билан кўрганимда кўзимдан ёш чиқиб кетди. Наҳотки, бир давлат ўз ҳалқига бунчалик зулм ва қатлиом қила олади?\nҲўп бизнинг Ўзбекистон ҳукуматини яҳудий ва юртимиз учун бегона бўлган шахслар эгаллаб олган, шунинг учун қиляпти бу ўзбек ҳалқига зулмни деймиз. Асад режими шу ернинг маҳаллий ҳалқларидан ташкил топган-ку, деб кўп ўйладим. Чунки ўрганиб чиққанимда бу ерда ягона фарқи, бу – Асад режими эски коммунистлардан ва алавийлардан ташкил топган кишилар экан. Булар бугун ҳукуматни куни тугаётганини аниқ билиб турибди ва кетишлиги ҳам аниқ нарса. Шундай бир ҳолатда шунчалик бир қатлиом қиляпти. Асаднинг отаси 1982 йилда Дейр Ал-зур да ҳукуматдан норози бўлиб бош кўтарган кишиларни қатлиом қилган экан. Оммавий равишда бомбардимон қилиб, ўз ҳалқининг қотили бўлган экан. Буларнинг бугунги кунда бирдан бир мақсади – ўзларига қарши чиққан ва бу низомни ҳоҳламаган ҳалқдан ўч олиш ва қириб ташлаш йўлини тутгандир.\n-Кейинги ҳафтада ОАВнинг хабар беришига қараганда, Сурия мухолифати ўзаро бирлашиб, ўзаро келишиб, жанг олиб бориш учун 5 та гуруҳга бўлинган экан. Улар кимлар?\nҚанчалик бир даражада бирлашиб бўлинишганини билмайман, аммо бу ерда кимда қанча имкон бўлса, шуни бу ҳалқни ҳимоя қилиш ва бу ваҳший бегона низомга қарши кураш учун бел боғлаган. Аввалги суҳбатимизда айтиб ўтганимдек, машҳур жамоалар учтадир. Улар:\n1. Катоиб Аҳрор Алшам (Исломийлар)\n2. Жабҳа Ал-нусро (Ал-Қоида)\n3. Жайш Ал-ҳур (демократлар ва давлат собиқ ходимлари ва айрим исломий кишилар)\nБулардан бошқа майда-майда гуруҳлар бор ва мен кичик гуруҳларни баъзиларини санаб ўтгандим холос. Улардан:\n5) Таҳрир Аш-шом\n– Шунингдек, ОАВ Сурия Мухолиф кучлари нефть захираларини қўлга киритганини ёзишди. Шунингдек, ВВС базасини хам. Шу хабарлар ростми?\nЎтган ҳафта режимга қарши қилинган ҳужумлар натижасида кўплаб қурол яроғ ва техникалар қўлга киритилди. Улардан 2 миллион 640 кубометр нефть заҳираси ҳам қўлга киритилган. Бу саволга оид маълумотларни юқорида айтиб ўтдим.\n– Асад ва унинг режими амалдорларини орқага йўли қолмади, шекилли. Улар ё ғалаба ва ёки ўлимигача урушади, деб ўйлайсизми ё мамлакатни тарк этиб кетиш эхтимоли ҳам борми?!\nРежим деярли тугади ва фақат чекиниб, минтақалардан қочиб чиқиб кетяпти. Ўзлари режимнинг тугаганини аниқ билишади ва ҳозир ўта нозик ва иккиланиш ҳолатига тушиб қолган. Қочайликми, нима қилайлик, қаерга қочайлик деган нарса бугун буларнинг миясини еб ётган асосий муаммо. Аммо аввалларда чиқиб кетган мудофаа вазири ёки унга ўхшаш бир неча вазирлари қочиб, бошқа давлатлардан бошпана олди. Аммо бугунги кунда қолганлари ўз ҳалқининг қотили бўлди ва тўҳтамасдан қатлиом қиляпти. Буларнинг аввалгиларидай имконлари йўқ, албатта. Булар бошқа давлатларга сиғмайди ва қайси давлат бугунги низом бошлиқларига бошпана берадиган бўлса, биринчи ўринда Сурия ҳалқининг иккинчи ўринда бутун араб дунёсининг ва учинчи ўринда дунё инсон ҳақлари қонунларига душманлик қилган бўлади. Шунинг учун булар бир четдан имкон қидириш билан овора бўлиб қолди. Ҳеч бўлмаса, бир давлатдан махфий бўлса ҳам, жойлашиб олиш муаммосини ўйлашади. Ўлимигача урушиш журъати йўқ албатта. Ўлимини билиб жангга отланадиганлар бугун Сурия мусулмон ҳалқларидир.\n– Мухолифат орасида иттифоқлик қандай? Турли гуруҳлар ўзаро адоватга киришмадими?!\nИсломий Жамолар ўзаро бирлик тузишган “Шом Шарий Лажнаси” эди адашмасам бу бирлик ташкилотнинг исми.\nМен бу учунчи дунё урушларидан шуни хулоса қилиб, ўз ҳалқимизга айтмоқчиманки, агар Ўзбекистонда қуроллик тўнтариш бўлади дейиладиган бўлса, бу бир катта муаммо. Биринчи ўринда, қайси бир давлатда бир қуроллик тўнтариш қилинадиган бўлса, шу давлат қўшниларидан бири очиқдан-очиқ юз фоиз ёрдам бера оладиган бўлиши керак. Ҳоҳ у қочқинлар мавзусидами, ҳоҳ у айтайлик ярадорларми. Озиқ-овқат ёрдами ва қурол-яроғ тўхтовсиз киритилиши ва ҳарбий ёрдам бўлиши шарт. Бу бўлмасдан бир иш бошлаш ҳалқимизнинг қотили бўлиб қолишлиги аниқдир. Чунки Ўзбекистонда режим анча мустаҳкам ва минтақада кучлик давлат. Ўзбекистон Исломий Ҳаракати 1999 йилда Ўзбекистонга Тожикистондан Қирғизистон орқали юриш қилиб кира бошлаганда, Ўзбекистон диктатор режими Тожикистон ва Қирғизистоннинг баъзи шаҳар ва қишлоқларини бомбардимон қилган эди ва оҳир-оқибат Қирғизистон ЎИҲнинг йўлини тўсишга қарор қилган эди, агарчи парламент бунга қарши чиқса-да.\nШуни ҳам айтиб ўтмоқчиманки, ҳалқ ўз фарзандларини ҳозирдан тарбияласин, агар бир воқеа юзага келса, ҳеч бир вақт ўзбек фарзанди, ўзбек аскари ўз ҳалқига қарши қурол кўтармайдиган бўлиши керак, ва аксинча, унга буйруқ берадиганни отиб ташлайдиган бир аскар ва ҳалқнинг фарзанди бўлиши керак. Керак бўлса, аскарликни ичида туриб бу ҳалққа қарши қурол кўтаргани келган ёлланма жангариларини ўлдириши керак бўлади. Бу энг катта ҳизматларидан бўлади. Яна шуни ҳам айтиб ўтмоқчиманки, ҳар бир юртдошимиз ҳоҳ сиёсий ҳоҳ ҳарбий бўлсин, бу бир нарсани яхшилаб ўйлаб чиқсинки, бир иш қилмоқчи бўлса ва ёки кимдир, қайси бир жамоа ёки партия ва ёки давлат бир иш қилишни юртдошларимиздан талаб қилса, бу қиладиган ишлари қанчалик ҳалқимизнинг фойдаси-ю, зарари, буни аниқ ўлчаб кейин қилишсин. Агар бу нарсага ақллари етмаса, ўзларидан кўра билимлироқ кишиларга мурожаат қилиб сўрашсин ҳоҳ маҳфий ва ҳоҳ ошкора тарзда. Чунки бугун дунё бўлганича бўлиб кимда қудрат имконият, пул бўлса истаганини амалга оширишга ҳаракат қилади ва турли йўлларни излайди ва йўлга қўяди.\nБугунги кунда қилинадиган кичик бир хато ҳам эртага катта бир ярага айланади ва тарихда қолади. Етарки келажакда авлодларимиз нафратланадиган бир авлод бўлмайлик, балки авлодлар фахрланадиган аждод бўлиб қолайлик.\n– Жавоблар учун катта рахмат.


Ўзбекистонда прописка ва чиқиш визасини бекор қилиш талаби Оврўпо йиғинига олиб чиқилди - BBC News O'zbek\nImage caption Ўзбекистон қонунларига кўра, ҳар бир фуқаро истаган жойида яшай олади, амалда эса Тошкент дарвозалари вилоятликлар учун ёпиқ.\nТошкентдаги "Эксперт" гуруҳи Ўзбекистон фуқаролари учун чиқиш визаси ва прописка тизимини бекор қилиш талабини илгари сурди.\nВаршавада ўтаётган Оврўпода Хавфсизлик ва Ҳамкорлик Ташкилоти доирасидаги учрашувда бу борада баёнот билан чиққан гуруҳга кўра, Ўзбекистонда фуқароларнинг эркин ҳаракатланишини чекловчи тартиблар сўнгги пайтлари янада қийинлашган.\n"Чиқиш визаси олиш тартиби қатъийлашди" - дейди Польшага борган "Эксперт" гуруҳи раҳбари Суҳроб Исмоилов - "Ўтган февралда шифокорларнинг чет элга чиқишлари чекланди. Ёши 35га етмаган аёллар ва болаларнинг чиқиш визаси олиши қийинлашди".\nСуҳбатдошимизга кўра, бу жараён нафақат узоқ вақт олади, балки инсон шаънини ҳам ерга уради.\n"Ёш аёллар ота-онаси, эри ва ёки акаси иштирокида махсус идораларда суҳбатлардан ўтиб, кейин "борган жойимда фоҳишалик қилмайман" деган мазмунда хат ёзиб беришлари керак" - дейди Суҳроб Исмоилов - "Инсон савдосига қарши бундайин таҳқиромўз йўлда курашмаслик керак ва уни бекор қилиш лозим".\n"Эскперт" гуруҳи, шунингдек, прописка тизими ҳам бекор қилинишини талаб қилган.\nСовет давридан қолган бу тартиб туфайли Ўзбекистон фуқароларининг ўзлари истаган шаҳарда ишлаш, яшаш, болаларини мактабга бериш ва тиббий хизматдан фойдаланишлари улкан муаммога айланган.\nЧекловлардан кимга нима наф? Кузатувчиларга кўра, сўнгги йиллари Ўзбекистонда оиласини боқишда қийналиб қолган тажрибали шифокорлар хорижий юртларга кета бошлашгани боис шифокорлар ҳаракталанишини чеклашга қарор қилинган бўлиши мумкин.\nПрописка эса, мазмуман мамлакат конституциясга зид амал экани, ҳар бир Ўзбекистон фуқароси бу мамлакатнинг истаган шаҳрида ишлаш ва яшаш ҳуқуқига эга экани урғуланади.\nЧиқиш визаси борасида гапираркан, Суҳроб Исмоилов бу билан Ўзбекистон ўз фуқароларини назорат қилишни исташини айтади.\nТаҳлилчиларга кўра, чет элларга бориб, эркин жамиятларни кўриб, фикрлаши ўзгариб келадиган ўзбекларни жорий тузум ўзи учун хавф сифатида ҳам кўриши мумкин. Ҳар икки йилда янгиланиши шарт бўлган чиқиш визаси эса фуқароларни давлат идораларига боғлаб қўяди.\n"Ҳозир дунёдаги кўплаб давлатлар бу каби чекловларни бекор қилаётган бир пайтда, Ўзбекистон уларни янада кучайтирмоқда" - деди Суҳроб Исмоилов.\nСўнгги йиллари Ўзбекистон ҳукуматини танқид қилган инсон ҳуқуқлари фаоллари ва қатор мустақил журналистлар чет элга бориш учун чиқиш визаси ололмаган ҳолатлар бўлган.\nШунингдек, мазкур чекловлар туфайли одамлар катта миқдорда пул бериб, ишларини битказишга интиладилар. Баъзи ҳолларда чиқиш визасини олиш бир неча юз доллар бўлса, пропискадан ўтиш бир неча минг долларга етади.\n"Эксперт" гуруҳи бу билан Ўзбекистонда фуқаролар ҳаракатланиши қанчалик қаттиқ чекланганини Оврўпо ҳамжамиятига маълум қилиб, шу асосда келажакда уларнинг бекор бўлишига эришиш мақсадини айтади.


Элликқалъада 22 йил кутилган ташриф- Kruz.uz\nЭлликқалъада 22 йил кутилган ташриф\n12:45, 08.10.2018 1539 0 Элликқалъа тумани\nЎзбекистон ёшлар иттифоқи Марказий Кенгаш раиси Қаҳрамон Қўчқарович Қуранбаев жорий йилнинг 5 октябрь куни Элликқалъа туманига ташриф буюрди. Даставвал туман Кенгаши биносига кириб, “Ёшлар - келажагимиз” Давлат дастури асосида яратилган жамғарманинг иш жараёни билан танишди.\nКейинчалик Сардорлар Кенгаши хонасини кўздан кечириб, туман “Камалак” болалар ташкилоти фаолиятига қўшимча топшириқлар берди.\nЎзбекистон ёшлар иттифоқи Элликқалъа туман Кенгаши қошида ташкил этилган “Ёшлар тадбиркорлик кластери” раҳбари Ш.Мамутова билан учрашиб, унинг режалари ҳақида ўртоқлашди.\nҚ.Қуранбаев туман Кенгаши биносида ходимлар билан учрашар экан, улар билан дилдан суҳбатлашди ҳамда ишларига омадлар тилади.\n“Ёшлар - келажагимиз” давлат дастури доирасида туманимизда янгидан барпо этиладиган “Ёшлар меҳнат” гузарининг лойиҳаси ва қуриладиган жойини кўрди ва ўзининг тавлифларини билдирди.


“Шўртан” ПФК расмий сайти\nУзПФЛ ва УФФ\nМатбуот биз хакимизда\nКалендар ва Натижалар\nШуртан стадиони тарихи\nРеклама берувчилар ва спонсорларга\nМухлислар билан ишлаш\nШуртан 1 : 2 Насаф Олий Лига — 132017-06-15 19:00\nШўртан - Насаф учрашуви 1:2 ҳисобида Қаршиликлар фойдасига ўз якунини топди.\nҒулом Раҳмонов ҳисобни тенглаштиришга уринди. Туп Суюновга тегиб майдонга қайтди. Ҳимоячилар тўпни узоқлаштиришди.\nУчрашувнинг асосий вақтига 3 дақиқа қўшиб берилди.\nЗаҳирадан майдонга тушган Насаф футболчилари жуда чаққон ҳаракатлари билан ажралиб туришибди жамоадошларидан.\nХавф бартараф этилди!\nРақиблар бурчак тўпини амалга оширмоқдалар.\n88 Ислом Рашидхонов\nИслом Рашидхонов ўрнига Дилшод Хушбаков майдонга тушди Насаф таркибида.\n85 Шаҳбоз Эркинов\nМеҳмонлар таркибида ўзгариш. Эркинов ўрнига майдонга Бобир Абдуҳолиқов тушди\n81 Лазиз Убайдуллаев\nТаркибимизда навбатдаги ўзгариш. Убайдуллаев ўрнига Қадамбой Нурметов майдонга тушди.\nХавфли вазият! Обид Жўрабоев тўпни қайтаришга йўналтирилган ҳаракатли жуда хавфли чиқди. У асал қолса автогол муаллифига айланарди қуярди.\n75 Азизжон Ғаниев\nАзиз Ғаниевга қўпол ҳаракатлари учун сариқ карточка кўрсатилди.\n73 Сардор Собирхўжаев\nСардор Собирхўжаев Ислом Рашидхоновни футболкаисдан тортиб тўхтатишга ҳаракат қилгани учун огоҳлантирилди.\nРақибларимиз бурчак тўпини амалга оширишмоқда. Жуда ҳам хавфли вазият!. Тожибоев тўпни қайтарди. Унинг қўлидан чиқиб кетган тўпни Умар Эшмуродов жарима майдончамиздан узоқлаштирди.\n70 Маъруфхон Муродов\nМаъруфхон Муродов ўрнига Ғулом Раҳмонов\nШўртан таркибида ўзгариш кутилмоқда. Ғулом Раҳмонов майдонга тушишга шай.\nҲаммаси жойида шекилли, Абдураҳмиов яна майдонда.\nБаҳром Абдураҳимовга тиббий ёрдам кўрсатилмоқда.\n63 Дониёр Нарзуллаев\nГол!!!. Дониёржон Нарзуллаев жамоасини яна олдинга олиб чиқди. 1:2.\n61 Мақсуд Каримов\nНасаф таркибида илк ўзгариш. Мақсуд Каримов ўрнига Азизжон Ғаниев майдонга туширилди\n56 Игорь Таран\nГооооол! Игорь Таран амалга оширган 11 метрлик жарима тўпини Суюнов қайтаришга эришди аммо Таран қайтган тўпни Насаф дарвозасига жойлаб қўйишга эришди. 1:1\nНасаф дарвозаи томон пенальти белгиланди. Тўп ёнида Игорь Таран.\nРақибларимиз ўйини иккинчи бўлимда анча жонланди аммо жамоамиз ҳали ҳамон маълум ритмга кира олишмаяпти.\n47 Баҳром Абдураҳимов\nГол!!!! Баҳром Абдураҳимов ҳисобни очишга эришди. 0:1.\nИккинчи бўлим бошланди.\nШўртан - Насаф учрашувининг биринчи бўлими ўз ниҳоясига етди. Ҳисоб очилгани йўқ.\nУчрашувнинг биринчи ярмига 1 дақиқа қўшиб берилди.\nОтабек Нарузллаевдан тўпни қабул қилиб олган Таран тўпни ўйинчилар устидан ошириб дарвоза томон йўллаган эди. Суюнов тўпни қайтарди. Натижада бўрчак тўпи. Аммо Суюнов бу тўпни ҳам ушлаб олди.\nТожибоев Шаҳбоз Эркиновнинг боши билан йўллаган зарбасини ушлаб олди.\nЛазиз Убайдуллаев рақиб жарима майдончаси ичида Собирхўжаевдан тўпни қабул қилиб олишга улгурмай уни йўқотди. Аут. Самарасиз.\nЗафар Полвонов боши билан рақиб дарвозаси томон йўллаган зарбасини дарвозабон қайтариб қолди. Собирхўжаевда уни қайта меҳмонлар дарвозасига жойлаб қўйиш имконияти жуда катта эди. Аммо Насаф ҳимоячилари ундан эътиборлироқ чиқди. Натижада бурчак тўпи. У ҳам самарасиз якун топди.\nЗафар Полвонов оғзаки огоҳлантириш олди.\nОтабек Нарзуллаев ва Сардор Собирхўжаевлар бир-бирини тушуна олишмади ва навбатдаги имконият қўлдан бой берилди.\nЖароҳат жиддий эмас. Бойматов яна майдонда.\nЭлдор Бойматовга тиббий ёрдам кўрсатилмоқда.\nНасаф дарвозаси томон жарима тўпи белгиланди. Тўп ёнида Отабек Нарзуллаев. Афсус, жуда ноаниқ амалга оширилди\nХавфли вазият! Баҳром Абдураҳимовда яхши имконият бўлди.Ҳимоячиларимиз уни тўхтатишга эришдилар.\nжамоамиз ҳозирча кўпроқ ҳимояланмоқда.\nМеҳмонлар босим ўтказишга ҳаракат қилишмоқда.\nОтабек Нарзуллаев дарвозамиз томон йўлланган тўпни майдон ташқарисига чиқариб юборди. Бурчак тўпи рақибларда. Ҳимоячиларимиз хавфни бартараф этишди.\nЛазиз Убайдуллаев рақиб дарвозабони билан бирга-бир вазиятда қолиб ҳисобни оча олмади. Афсус.\nЭлдор Тожибоев жамоамизни муқаррар голдан асраб қолди. Натижада бурчак тўпи рақибларимизда. Тожибоев жўз ўрнида. Ҳимоячиларимиз ҳам унга ёрдам беришди.\nРақиблар илк бурчак тўпини амалга оширмоқдалар.\nТожибоевнинг қўпол хатоси сабаб жамоамиз тезкор гол ўтказиб юбориши мумкин эди.\nШўртан - Насаф учрашувига старт берилди.\nЖамоалар ПФЛ мадҳияси садолари остида майдонга чиқиб келишди.\nАйни пайтда, жамоалар майдонда "разминка" қилишмоқда.\nЎзбекистон XXVI-миллий чемпионати.\nОлий Лига. 13-тур. 15.06.2017йил.\nҒузор “Марказий” стадиони\n“Шўртан” (Ғузор) – “Насаф” (Қарши)\nАссалому алайкум азиз ва мухтарам футбол мухлислари!\nБугунги матнли онлайн шархимизни Ғузор “Марказий” стадионида бўлиб ўтадиган “Шўртан” – “Насаф” учрашувидан олиб борамиз. Олий лиганинг 13-туридан ўрин олган ушбу “воҳа дербиси”ни бошқариб борадиган ҳакамлар билан таништириб ўтамиз.\nБош ҳакам: Шерзод Қосимов(Тошкент)\nЁрдамчи ҳакамлар: Андрей Цапенко (Тошкент вил.) ва Набийжон Рўзимов (Тошкент)\nЗаҳира ҳаками: Аскер Наджафалиев (Тошкент)\nНазоратчи: Радик Серазитдинов (Тошкент)\nЎзПФЛ вакили: Бахтиёр Маметов (Тошкент)\nҚуйида эса эътиборингизга жамоалар таркибларини ҳавола этамиз.\n"Шўртан": 1.Элдор Тожибоев, 4.Жамол Отақулов, 9.Игорь Таран(с), 11.Зафар Полвонов, 12.Лазиз Убайдуллаев, 14. Умарбек Эшмуродов, 15.Обид Жўрабоев, 18. Элдор Бойматов, 19.Маъруфхон Муродов, 27.Сардор Собирхўжаев, 77.Отабек Нарзуллаев,\nЗаҳира: 25.Алибек Туропов, 3.Азиз Ғуломхўжаев, 7.Олимжон Каримов, 17.Ғулом Раҳмонов, 22.Сирож Ҳамроев, 29.Қадамбой Нурметов, 88.Акмал Холматов.\n“Насаф”: 25.Элдорбек Суюнов, 2.Акмал Шораҳмедов, 4.Мақсуд Каримов, 10.Дилшод Раҳматуллаев, 15.Шаҳбоз Эркинов, 18.Баҳром Абдураҳимов, 22.Игорь Голбан, 23.Шерзод Аъзамов (с), 27.Ислом Рашидхонов, 34.Фарруҳ Сайфиев, 38.Дониёржон Нарзуллаев.\nЗахира: 35.Санжар Қувватов, 5.Ғолиб Ғайбуллаев, 6.Азизжон Ғаниев, 8.Сирожиддин Қўзиев, 9.Дилшод Хушбаков, 31.Сайдулло Раҳматов, 45.Бобир Абдуҳолиқов.\nЭслатиб ўтамиз, кеча Ғузор футбол мактабининг майдонида бўлиб ўтган кичик “дерби”да ёшларимиз кичик 1:0 ҳисобидаги ғалабага эришдилар.\nОлий Лига 2017 27\nОлий Лига 2017 28\nБиринчи Лига 2015\n© 1994—2017 ФК «Шуртан». Барча хуқуқлар мухофазаланган.


Хеч качон пулларингизни зурма-зураки тикманг... » Бой бўлишни истаганлар учун\nbiznestrener.uz » Ёш тадбиркорлар » Хеч качон пулларингизни зурма-зураки тикманг...\nВақти: 4-01-2013, 12:09\nКимдир сизга суқиштираётган важ-корсонларни рад этиб бўлмагани учунгина пул беравериш нотўғри. Шунингдек, сизни мажбурлаб, "Шунақа қилсанг, яхши бўлади", деб ишонтиришга уринганларида, бир сўз билан айтганда, зўрлаганларида ҳам дарҳол ишониш ақлдан эмас. Пул бериб юборишнинг бирдан бир ҳолати – унинг қийматига мос келадиган ниманидир олишдир. Кўз етмаган ишга пул тикиш ярамайди. Офисингизга биров бостириб кириб: "Тезлик билан чек ёзиб беринг. Биз тез ҳаракат қилсак, бош автострадани сотиб оламиз", деса ва бу уйдирма эмаслигига сизни ишонтиришга уринса, унга хотиржамлик билан ўша автострадани ўзи сотиб олавериши мумкинлигини айтинг. Ёки чўнтаги қуп-қуруқ бошқа бирови келиб: "Шошилиш керак, имзоингизни қўйинг", – деб бирон-бир режа, лойиҳани тиқиштирса, столингиз устидаги "Боримни ўз қўлимда сақлайман" деган шиорни кўрсатиб, кузатиб қўйинг.\nУмуман "У ҳозир, ёки ҳеч қачон" дея сизни пул тикишга шоширишганда "Ҳеч қачон", – деб жавоб беришингиз мумкин. Шошилиш кераклигига ўзингиз ишониб етмагунингизгача доимо шубҳаланинг. "Тезроқ бўл, пулни бер", – дейишса, сиз умуман ҳеч нарса берманг. "Ўниб" турган шошилинч ишларни кейинга суриб, сиз чиндан ҳам бир куни катта даромаддан қуруқ қолишингиз мумкин. Лекин шунда ҳам сиз анчагина пул эгаси бўлиб қолаверасиз-у, ташвиш-ғамдан ҳалос бўласиз. Ўз ишингизни қилаётган, ўз ўйинингизни ўзингиз ўйнаётган пайтларда шошилсангиз бўлади-ю, бироқ пул тикиш, мулкдан ажралиш эвазига бойиш масаласига келганда, шошилманг. Бир дақиқада бутун бир йил давомида топилган пулдан айрилиб қолишингиз мумкин. Қандай бўлишидан қатъи назар, тазйиқ остида қарз берманг, пул тикманг.\nОрқага Фикр: 4465


Узумнинг фойдалари ва зарарлари\n- августьсерп. 21, 2017\nУзум инсон организми учун нимаси билан фойдали?\nУзум — фойдали витаминлар ва минераллар хазинасидир. Унинг таркибида С витамини, А, РР, Н витаминлари, В группасига кирувчи витаминлар, шунингдек К витамини мавжуд.\nШунингдек, узумда натрий, кальций, темир, фосфор, бор, фтор, никель, марганец, цинк ва кўпгина бошқа фойдали металларни, минералларни ва бир қатор нодир фойдали моддаларни учратиш мумкин. Бундан ташқари, узум таркибида саратон касаллиги пайдо бўлишига қаршилик кўрсатувчи фитостерин деб номланувчи модда мавжуд. Яна унинг таркибида антиоксидант таъсир кўрсатувчи органик кислоталар, фойдали озуқавий тўқималар, шунингдек, илмий тилда флавоноидлар ва моносахаридлар деб номланувчи инсон организми учун фойдали моддалар мавжуд.\nАгар зерикарли рақамлар билан ифодаланадиган тилда айтиладиган бўлса, олимлар томонидан узумда икки юз хилга яқин фойдали моддалар мавжудлиги аниқланган.\nШунингдек, узум уруғи ҳам инсон учун фойдали, унда хушбўй моддалар, фитостеринлар ва эфир мойлари бор.\nУзум иммунитетни ва юрак мускулларини мустаҳкамлайди, томирларни кенгайтиради ва бош оғриғини бартараф этишда ёрдам беради. Узум қон таркибидаги холестерин миқдорини камайтиради, ични юргизади.\nУзумнинг озуқавий қуввати\nУзум парҳез меваси эмас, шунинг учун уни истеъмол қилиш меъёрида бўлиши лозим. Унинг озуқавий қуввати 100 грам мевасида (унинг навига қараб) 45 дан 63 ккал гачани ташкил этади. Албатта унинг озуқавий қуввати баланд эмас, лекин унинг иштаҳа очиш хусусияти кучли бўлганидан, кўпроқ овқат истеъмол қилишга сабабчи бўлади.\nУзум нимаси билан зарарли?\nБарчамизга маълумки, ҳар бир фойдали нарсанинг зарарли томони ҳам бўлиши мумкин. Узумнинг баъзи кишилар учун асосий камчилиги таркибида қанд моддаси миқдори жуда баландлигидадир. Узумни семириш, қандли диабет, ошқозон яраси, кариес касалликларида истеъмол қилиш мақсадга мувофиқ эмас. Шунингдек, уни истеъмол қилишдан қонни суюлтириш мақсадида дори-дармон истеъмол қилаётганда ҳам ўзини тийиш тавсия этилади.\nMore in this category: « Лимоннинг шифобахш хусусияти\tТарвуз қайси касалликларни даволашда қўл келади »


12:50 / 04.01.2018\n«Суратлар остидаги изоҳларда эса фойдаланувчилар мазкур ҳолат ачинарли эканлигини, шошма-шошарлик билан бунёд этилган ҳайкалларга сифатли материаллар ишлатилмаганлигини таъкидлаган», деб хабар берди «Sangzor.uz».\nМазкур ёдгорлик тантанали тарзда 2017 йилнинг ноябрь ойи бошида очилган эди. Ҳайкаллар сифатсиз хом ашёдан шошма-шошарлик билан ясалгани туфайли нураб тушмоқда.\nЎзбекистон Президенти Шавкат Мирзиёевнинг тавсиясига биноан амалга оширилган мазкур ёдгорликни бунёд этиш ишлари апрелда бошланган эди. Жуда ҳам қисқа муддатда амалга оширилган ишлар натижасида анчагина қаровсиз ҳолга келиб қолган хиёбон ҳудуди таниб бўлмас даражада ўзгарди. Қурувчиларнинг саъй-ҳаракати натижасида ноябрь ойида ушбу ҳудудда нафақат ҳайкал ўрнатилди, балки Хўжа Нуриддин мадрасаси реконструкция қилиниб, Ҳамид Олимжон ва Зулфия музейлари, унга туташ бинода эса давлат ва жамоат арбоби Шароф Рашидов музейлари иш бошлади.\nАйни вақтга келиб, бунёд қилинганига икки ой ўтар-ўтмас ҳайкаллар мана шундай кўринишга келиб қолган.\nУмуминсоний фазилатлар шоира Зулфияхоним характери мисолида\n23:20 / 06.02.2018


Ўзбекистонга картошка экспорти Тожикистон ички бозоридаги нархларга ҳозирча таъсир кўрсатмади • EastFruit\nБош саҳифа › Янгиликлар › Ўзбекистонга картошка экспорти Тожикистон ички бозоридаги нархларга ҳозирча таъсир кўрсатмади\nЎзбекистонга картошка экспорти Тожикистон ички бозоридаги нархларга ҳозирча таъсир кўрсатмади\nМуаллиф: EastFruit 29 Окт 21 29 Окт 21 069\nEastFruit таҳлилчилари минтақадаги картошка бозори бўйича яқинда эълон қилинган таҳлилий материалда Ўзбекистон ва Тожикистон картошкасининг нархлари ўртасидаги катта фарқ ҳақида айтишган эди. Материалда қайд этилганидек, бу Тожикистонда Ўзбекистонга экспорт қилиш учун картошка сотиб олиш ҳажми ошишига олиб келган. Бозор иштирокчилари Тожикистонда картошка нархи ошишини прогноз қилишганига қарамай, бу ҳафта ушбу сабзавот нархи аввалги даражада сақланиб қолди.\nАйни дамда Тожикистонда картошканинг бир килограммини 27 АҚШ центидан улгуржи партияларда сотиб олиш мумкин бўлса, Ўзбекистон ички бозорида картошканинг улгуржи нархи бундан 20 АҚШ центига баланд ва бир килограмм учун 0,47 долларни ташкил этади. Айтганча, бу йилнинг шу даврида Ўзбекистонга картошка экспорт қиладиган Россиядаги картошканинг ўртача улгуржи нархига тўғри келади.\nАгар Тожикистонда Ўзбекистон бозорига етказиб бериш учун картошка хариди катта бўлса, бу эртами-кечми, ички бозордаги нархларнинг ошишига олиб келади.\nРасмий маълумотларга кўра, Тожикистон картошкани деярли экспорт ҳам, импорт ҳам қилмаяпти. Савдо манбалари фикрига кўра, аввалроқ мамлакатдаги маҳаллий картошка танқислиги Қирғизистондан маҳсулот етказиб бериш орқали тезда бартараф этилган. Бироқ, бу маълумот расмий статистика маълумотларига киритилмади.\nЖорий йилда вазият кескин ўзгарди. Қирғизистон ва Тожикистон ўртасидаги чегара, кўпинча, ёпиқ бўлди ва ҳозир ҳам мамлакатлар ўртасидаги савдо жараёни мураккаб. Бундан ташқари, минтақавий вазият ҳам ўзгарди ва ҳозир Қирғизистон картошкасига бўлган талаб одатдагидан юқори. Россия бу мамлакатдан картошкани фаол равишда импорт қилмоқда, демак, Тожикистон учун картошка дефицитини қоплаш, агар у юзага келса, одатдагидан кўра қийинроқ бўлади.


Андижоннинг Farukh, Ж.С (исмлари ўзгартирилган) ва қолган блогерлари хақида; Андижонда қайси блогерларни танийсиз деб п… - Samimiy.uz\nАндижоннинг Farukh, Ж.С (исмлари ўзгартирилган) ва қолган блогерлари хақида; Андижонда қайси блогерларни танийсиз деб п…\nАндижоннинг Farukh, Ж.С (исмлари ўзгартирилган) ва қолган блогерлари хақида;\nАндижонда қайси блогерларни танийсиз деб пост жойлагандим, кўпчилик жавоб ёзишга қийналиб, деярли танимасликлари аён бўлди. Қандай қилиб Андижон блогерларини танимаслик, билмаслик мумкин? Ахир Андижонда блогерлар симиданку? Уларнинг хатто ўз телеграм гурухлари хам бор. Барча матбуот анжуманлари, пресс турларда фаол қатнашадилар, ёритадилар. (Каминани хам қўшишганди, икки маротаба блогер эмасман деб чиқиб кетгандим, қайта қўшиб қўйишаверди, охири учинчи маротаба қўшмасликларини қаттиқ илтимос қилиб гурухларини тарк этдим).\nХеч ким буларни танимаса, билмаса, булар нимани, кимга ва қандай ёритади? Буларни фикри халқ учун сариқ чақалик ахамиятга эга бўлмаса? Демак бу ерда қандайдир хатолик бор. Хокимият тизими нега қилаётган ижобий ишларини халққа кўрсата олмаябди? Хатолик ўзларидан блогер ясаб олган Farukh, Ж.С (исмлари ўзгартирилган) ва бошқаларда эмасми? Булар жамият фойдаси учун бирон иш қилмагани учун балки жамият хам буларни танимас? Тахлилий материаллари борми буларни?\nАндижон блогерларида бир нарсани кузатдим. Зиёфат бўлса деярли барчаси йиғилади, лекин ўзларини сафидан кимдир мушкул холатга тушса деярли барчасини зарурат иши чиқади.(3-4 таси мустасно).\nOlimjon Haydarov тўғри фикр билдирганди. Андижонда блогерлар йўқ деб. Хар қалай мен хам тахлилий мақола ёза оладиган, халқ учун оғриқли долзарб муаммоларни кўтариб чиқадиган блогерни билмайман. Журналистлар бор.\nХокимият тизимига бир нарсани таклиф қилмоқчиман. Пресс тур ташкиллаштирса, Республикада халқ таниган билган, турли худудларидан блогерларни таклиф қилиш керак. Улар икки вилоятдаги холатни кўриб билиб, плюс минуслари билан ёритиб, керак бўлса таклифлар хам беришлари мумкин. Яъни ўз вилоятида қилинган ишни Андижонда хам қўллаш мумкинлиги, ёки акси. Тажриба алмашинуви бўлади. Бундан жамият хам ютади. Мисол Bahodirkhon Eliboyev Андижондаги марказий шифохонага келиб, кутиш биноси ва фуқаролар учун яратилган шароитларни кўриб, Фарғона марказий шифохонада нега бундай шароит қилинмагани хақида фикр билдирди. Фарғона мутасаддилари олдида ушбу муаммо кўтирилса, бундан Фарғона халқи учун хам манфаат бўлади.\nХа айтмоқчи, Асакада битта Отабек деган блогер бор. Сал дадилроғи шу бўлиб турибди. Хозирда Андижондаги ўзларини блогер деб юрганларни асл юзларини оммага очиб бермоқчи. Шу кунларда бошлаб қолади, постларини улашиб тураман. Халқ Дарди телеграм гурухидан ўзингиз хам кузатишингиз мумкин. Отабек деса дарров каминани тушунманглар, Отабек Хамидов фамилияси. Ома бир нарсани ушласа, охирига етадиган инсон.\nМосква дан қайтган Отабек Нуритдинов билан ҳозирги Отабек Нуритдиновни ер билан осмонча фарқи бор.\nОтабек Хамидов жуда зуур инсон.Бу блогерни хамма яхши танийди.\nХалк’нинг дардида эмас шекилли да улар акам\nДи Ка Хужа\nФаргонада хам Самарканд каби блогерларнинг исмлари бир хил 😅\nАслида бу ҳақиқат гап лайк ёки ўзига эътибор талаб қилишда эмас хайронман бирлашиш ошқазон ғамида бўлиб қолган биргина бу соҳада эмас. Агар жамоа аҳл бўлса танқид ва таклифни тўғри қабул қилиб дастурхон учун эмас ҳақиқатдан ҳам каттами кичикми мушкул тушган вақтда елкама елка туриш тўғри деб ўйлайман куни кеча Отабек Хамидов ни суди бўлди кўрдим группани иноқлигини шаҳсан ман группада йўқман балким бу фикрларни билдиришим нотўғридур нима бўлганда ҳам шаҳсий фикримни билдирдим))\nСиз келтирган холат бошқа вилоятларда хам мавжуд. Хокимият учун блогер, халқ учун хеч ким улар. Ўзларини ўзлари алдаш билан банд. Таклиф ўринли берилган. Тадбирларда боқилган блогерлар эмас, холис блогерлар қатнашишлари керак.\nХоким бува бозорда гу́ш Неччи пул деб бозорда юрганини аши блогер Ла чикарганми\nмени иккови отабекларга хурмат чексиз мен купини таниман лекин бир сумлик поцда курмадим муаммо гапирсам кочади ОЛЛОХ БАРЧАНИ МУШКУЛИНИ ОСОН КИСИН УЗИДАН БЛОГЕР ЯСАБ ОЛГАНЛАРГА ИНСОФ БЕРСИН\nЯшанг, ҳамма жойга хўроз бир хил қичқиради дейишадию, Қаршида ҳам шунақа. 🤣🤣🤣\nMeni ham druzyangizdan chiqaribsiz\nXafa boʻlmang men ham sezmayman blogerlarni, balki mendan boshqa hamma tanir, oddiy xalq tanimayotganday goʻyo (balki menga shunday tuyular) blogerlar oʻz kruglaridagina mashxurday……\nАндижонлик мен таниган блогерларни ҳаммаси Анжан президентини ҳамду сано қилишдан бўшашмайди. Шунинг учунам уларни ит ҳам танимайди, Анжан президенти ва уни ҳокимиятидагилардан бошқа.\nАндижондан Отабек Хамидов ва Ахмаджон Мадаминовни яхши танийман.\nАнжанлик блогерлардан кура Анжанлик троллар таниклирок. Сизни химоя килиш жараёнида ман шахсан хужумга учраганман.\nElyorbek Xolmirzayev таклифга қандай фикрдасиз?\nАндижонда депутатларни қамаб қўйишдику блогерликка қўрқишар. Мажлисга киришда телефонимизни ноқонуний олиб қўйди дегани учун.\nАчиб кетган блогерлар.\nЮтубда 10 та аъзоси бор бўлса бўлди.\nАйримлари бева бечоралардан, касаллардан пул олиб.\nЎша 10-15 кишилик ютиб каналига бечорани видео мурожатини кўйиб пул ишлаётган блоғерлар ҳам сероб.\nКасалларни номидан телеграм каналлар очиб пул ишлаётган блоғерлар ҳам сероб.\nСизни постингизга одамлар фикир билдирмаса Андижондаги блогерлар фикри сарик чакалик ахамиятга эгамас деганими, хеч ким уларни танимайди деганими, одамларни сизни постизга ёзилган тугрироги ёзилмаган комментарийлар асосида хулоса килябсиз тушунмадим? Жамиятга фойдали иш килмаган деб хулоса килиш тугрими сизни постингизга хеч ким комментарий ёзмаса? Кечирасизу сизни постингиздаги комментарийлар Андижон вилоятидаги блогерлар фоалиятини рейтинг жадвали эмас шекилли, сизни постингизга комментарий ёзилмаса Андижон блогерларини айби йук шекилли, яна билмадим, хамма узи тугрисида бошкаларни фикрини сураб суруштирса яхши буларди узини постини комментарийларида.\nЯнгиси чиқибди » Фарғоналик блогер»


Толибон беш вилоятни босиб олганини эълон қилди\n13 Avgust 15:10 / Published in Жаҳон\nАфғонистоннинг яна бешта вилояти Толибон жангарилари томонидан босиб олинди\nТолибон ҳаракати (Россия Федерацияси ва бошқа мамлакатлар ҳудудида тақиқланган) Афғонистоннинг бешта провинсиясини эгаллаб олганини эълон қилди.\nБу ҳақда Эроннинг Fars ахборот агентлигининг Twitter саҳифасида хабар берилган. Гап Ҳирот, Бадғис, Гор, Гилманд ва Қандаҳор вилоятлари ҳақида кетмоқда. Шу билан бирга, агентлик Афғонистон ҳукумати Толибон баёнотларига ҳеч қандай изоҳ бермаслигини таъкидлайди.\nЎз навбатида, Афғонистоннинг «Tolo News» телеканали Урузган вилояти губернатори Муҳаммад Умар Ширзоднинг нутқи видеосини кўрсатди, у вилоятда яшовчи қабила оқсоқоллари уни бир неча кундан кейин Толибон (Россия Федерацияси ва бошқа мамлакатлар ҳудудида тақиқланган) билан урушни тугатишга чақирганини айтди. Таринкот провинцияси маркази учун кураш. Унга кўра, ҳукумат кучлари ҳали ҳам шаҳарда. Жанглар Таринкотда инфратузилманинг кенг вайрон бўлишига олиб келди.\nШу билан бирга, Афғонистон Мудофаа вазирлиги ўзининг Twitter -даги расмий саҳифасида мамлакатда олиб борилган ҳарбий амалиётлар ҳақидаги ҳар кунлик яна бир ҳисоботни тарқатди, унга кўра, мамлакат қуролли кучлари ўтган бир кун ичида 202 Толибон жангарисини ўлдирди. Россия Федерацияси ва бошқа давлатлар) ва Нангарҳар, Ғазни, Фараҳ, Бадғис, Балх, Ҳилманд ва Каписа вилоятларида ўтказилган операциялар пайтида 89 киши яраланган.\nЭроннинг Тасним агентлиги шу номдаги вилоят маъмурий маркази Ҳирот шаҳрида Толибон Эрон бош консуллиги жойлашган квартални эгаллаб олганини хабар қилди. Агентлик маълумотларига кўра, Эрон бош консули, бошқа дипломатлар ва муассаса ходимлари бино ичида. Толибон дипломатлар ва бош консуллик аъзолари хавфсизлигини таъминлашга ваъда берган.\n14 апрел куни АҚШ президенти Джо Байден Афғонистондаги операцияни тўхтатиш ҳақидаги қарорини эълон қилди, бу Америка тарихидаги энг узоқ хорижий ҳарбий кампания бўлди. Бунинг фонида, Ислом республикасида, Толибон ҳаракати (Россия Федерацияси ва бошқа мамлакатлар ҳудудида тақиқланган) бир қанча йуналишларда ҳужум тезлигини оширганлиги сабабли, хавфсизлик ҳолатининг кескин ёмонлашуви рўй берди. Ҳар хил очиқ манбалардан олинган маълумотларга кўра, шунингдек, толибларнинг ўзлари айтганидек, радикаллар мамлакат ҳудудининг 60% дан 85% гача, шу жумладан, бешта давлат — Эрон, Хитой, Покистон, Тожикистон ва Туркманистон билан чегарадош ҳудудларни назорат қилади.\nTagged under: АФҒОНИСТОН, босиб олиш, ВИЛОЯТ, вилоятлар, НАЗОРАТ, толибон, ҲУДУД\nУкраина кончилари 3-сентабрдан бери ер устига чиқмаяпти\nЕвропа Иттифоқи Беларус вакилини чақирди: сабаби чегарадаги мигрантлар билан боғлиқ вазиятдир


Трампнинг автомобили Брюсселдаги саройга кира олмади\n14:38 / 26.05.2017\nАҚШ президенти Доналд Трампнинг хизмат машинаси Брюсселдаги сарой эшигидан кира олмади, бунга автомобиль жуда улкан бўлгани сабаб эди. La Libre Belgique хабарига кўра, у бу саройда қирол Филипп қабулида бўлиши белгиланганди.\nНатижада у сарой эшигидан соқчилари ҳамроҳлигида пиёда ўтишига тўғри келган.\nТрампнинг оғирлиги 8 тоннадан ошиқ, узунлиги 5,5 метр бўлган лимузини «Махлуқ» (The Beast) деб номланган. Унинг эшиклари 20, ойналари эса 12 сантиметрли зирҳ билан жиҳозланган. 1,2 миллион доллар турадиган автомобиль йирик калибрли қурол ўқига бардош беради.\nБундан олдинроқ Доналд Трамп НАТОнинг Брюсселдаги янги бош қароргоҳини кўздан кечириш чоғида унинг олдида туриб олган Черногория бош вазири Душко Марковични ўзига жой очиш учун итариб юборгани видеоси тарқалганди.\n22:30 / 13.03.2018\n17:50 / 13.03.2018


Ўзбекистон ва Буюк Британия ривожланиш истиқболларини муҳокама қилмоқда\n16 Sentabr 20:25 / Published in Иқтисодиёт\nИнвестициялар ва ташқи савдо вазирлигида Ўзбекистон Республикаси инвестициялар ва ташқи савдо вазирининг биринчи ўринбосари Л. Қудратов ва Буюк Британиянинг Жанубий Осиё ва Ҳамўстлик давлат вазири Лорд Тариқ Аҳмад иштирокида музокаралар ўтказилди.\nМузокаралар чоғида икки мамлакат ўртасидаги сармоявий ва савдо-иқтисодий ҳамкорликни кенгайтириш истиқболлари, шунингдек, савдо-саноат бўйича Ўзбекистон-Британия кенгашининг 25-йиғилиши доирасида эришилган келишувларни амалга ошириш масалалари муҳокама қилинди.\nБритания томони Ўзбекистонда сармоя ва ишбилармонлик муҳитини яхшилашга қаратилган кенг кўламли ислоҳотларни олқишлади.\nСуҳбат чоғида томонлар ўзаро савдонинг ижобий динамикасини, хусусан-даврдан кейинги даврда қайд этишди: жорий йилнинг январ-июл ойларида икки мамлакат ўртасидаги товар айланмаси 52,5% га ошди. Шунингдек, Буюк Британиядан инвеститсияларни жалб қилиш кўрсаткичлари ҳам сезиларли ўсишни кўрсатмоқда.\nУчрашувда Буюк Британия ва Ўзбекистон вакиллари яна нима ҳақида гаплашдилар?\nМолиявий ва техникавий ҳамкорлик масалалари муҳокама қилинди. Британия томони Жаҳон банки билан ҳамкорликда “Марказий Осиёда самарали иқтисодий бошқарув” (ESD) дастури доирасида Ўзбекистонда иқтисодий ислоҳотларни муваффақиятли амалга оширишда кўрсатилаётган ёрдам учун миннатдорлик билдирди. «TAF2 COVID19 Rapid Response Facility» гранти доирасида Ўзбекистон экспорт таркибида ҳақида пандемия салбий таъсирини баҳолаш учун лойиҳасини амалга оширишда эришилган тараққиёт ҳам қайд этилди.\nМузокаралар якунида томонлар муҳокама қилинган шерикликнинг барча соҳаларида фаол ва доимий мулоқотга содиқликларини билдиришди ва жорий лойиҳаларни илгари суриш ва инвестиция ва савдо соҳасидаги ҳамкорликнинг янги йуналишларини ишлаб чиқиш учун Британия томони билан яқиндан ишлашга келишиб олдилар.\nTagged under: БУЮК БРИТАНИЯ, кўриб чиқилган, савдо-иқтисодий соҳа, ҲАМКОРЛИК\nМеҳнат миграцияси агентлигининг янги директори тайинланди\nҚирғизистон Президенти Жапаров уйи ким ошди савдосига қўйилади


ОЗАРБАЙЖОНДА “НАХИЧЕВАНЬ –ИСЛОМ МАДАНИЯТИ ПОЙТАХТИ”НИНГ РАСМИЙ ОЧИЛИШИДАН! 22.06.2018 03:10\nЎзбекистон Республикаси Маданият вазирлиги Матбуот хизмати маълумотига кўра, Озарбайжон Республикасида “Нахичевань–Ислом маданияти пойтахти”нинг расмий очилиши бўлиб ўтди. Унда Ўзбекистон Республикаси Маданият вазири Бахтиёр Сайфуллаев ва бошқа давлатлардан ташриф буюрган Маданият вазирликларининг раҳбарлари иштирок этди. Меҳмонлар даставвал Озарбайжон Умуммиллий Қахрамони Гейдар Алиев хайкали пойига гул қўйишди, сўнгра Нахичевандаги Гейдар Алиевнинг музейига ташриф буюришди.\n“Нахичевань –Ислом маданияти пойтахти”нинг расмий очилиши Нахичевань мусиқали драма театрида давлат филормонияси иштирокида бўлиб ўтди. Очилиш маросимини Нихичевань автоном Республикаси Олий Мажлисининг раиси Юсуф Талибов, ISESCO ташкилотининг Бош директори Абдулазиз Осман Аль-Туведжри ҳамда, Озарбайжон Республикаси Маданият вазири Абулфас Гараев томонидан очиб берилди, сўнг ушбу тадбирга бағишланган видеофильм намойиши бўлиб ўтди.\nТадбирга ташриф буюрган меҳмонлар Нахичевань шаҳридаги Нуҳ пайғамбари мадрасаси, “Нахичевань қалъаси” музей комплекси “Нахичевань” катта бизнес Маркази ҳамда, “Момина хотун” мадрасасиларини зиёрат қилишди.\nЮқори савияда ташкил этилган тадбирда Маданият вазиридан  Озарбайжон Республикасининг марказий телеканалларининг муҳбирлари интервьюлар олишди.\nБахтиёр Сайфуллаев Озарбайжон Республикасининг халкига, тадбир ташкилотчиларига ўз миннатдорчилигини билдириб ҳамда, барчани Ўзбекистон Республикасида жорий йилнинг 6-10 сентябрь кунлари Шаҳрисабз шаҳрида ўтказиладиган Халқаро Мақом Анжуманига таклиф этди.


Уларда ҳеч армон йўқдур « Ўзбекистон Халқ Ҳаракати\nУларда ҳеч армон йўқдур\n03 January 2017 - 7:00\nТАРИХИ МУҲАММАДИЙ — 130\nЯна бир куни Расулуллоҳ соллаллоҳу алайҳи васаллам шу Табук сафарида бош оқшомдан саҳар вақтигача йўл юрдилар.\nТуя устида уйқу элтиб, мудроқ босди. Бир оз юргач, туя устидан ёнтойғали турдилар (оғиб кета бошладилар). Ёнларида Абу Қатода разияллоҳу анҳу Расулуллоҳ ҳолатларини пайқаб келаётган эди. Яна туя устидан тушиб кетмасинлар, деб секингина келиб бир қанча ергача суяб борди. Тун қоронғусида, Расулуллоҳ уйғонгач, бошларини кўтариб:\n— Сен ким эдинг? — дедилар.\n— Ё Расулаллоҳ, Абу Қатода эрурман. Туядан йиқилиб кетгайсизму деб қўрққанимдан бу кеча ёнингиздан жилмадим, — деди.\n— Эй Абу Қатода, бу туни мени сақламишсан, сени Аллоҳ сақласин, — деб дуо қилдилар.\nСўнгра йўл четига чиқиб, туядин тушдилар. У чоғда саҳар вақти етиб, тонг яқинлашган эди. Эрталабки намозимизни яхши сақлагайсиз, сергак бўлинглар деб, Расулуллоҳ уйқуга ётдилар. Узун туни билан туя устида бўлганликдан барчалари чарчамиш эдилар. Намоз вақти ўтди эса, яна ҳеч ким уйқудан уйғонмади.\nРасулуллоҳ уйғониб, унлик тасбеҳ айтдилар. Кишилар унларини эшитгач, чўчиб уйғониб қарасалар, кун чиқмиш эди.\nРасулуллоҳнинг буйруқларича туяларига минишиб, йўлга чиққудек вақтда қуёш кўтарилди. Абу Қатоданинг чармдан ясалмиш сув идиши бор эди. Уни келтириб Расулуллоҳ таҳорат олганларидан кейин, шу куни эрталаб қолган намозни ўқишдилар. Таҳорат идишида озроқ сув қолмиш эди. Расулуллоҳ Қатодага қараб:\n— Бу сувни яхши сақлагил, бунинг устида улуғ бир воқеа кўргайсиз, — дедилар.\nЎтган кеча Расулуллоҳни уйқу босиб кейин қолганларида, йўл босиб ўтган қўшин анчагина ўзиб кетган эди. Йўл устидаги сувли жойларга тушмасдан хабарсиз ўтишиб кетдилар.\nИккинчи сувга етгунчалик орадаги узун чўлдан ўтиш керак эди. Кун қоқ туш вақти бўлганда, қуёшнинг иссиғига чидаёлмай қўшин юришдан тўхтади. Сувсиз чўл ичидаги кун иссиғидан бутун аскар чанқоқликда қолиб, от-туялар юролмай йиқила бошлади. Бу туяларни бўғизлаб, ичидан чиққан сувни, ўлар ҳолатига етган чанқоқ кишилар талашиб ичдилар. Бунинг устига Расулуллоҳ келиб, бу оғир ҳолни кўргач, Абу Қатодани чақириб:\n— Ўтган манзилда таҳоратимдан қолган сувни дарҳол келтиргил, — дедилар.\n— Мана, Ё Расулаллоҳ, — деб ул сувни келтирди.\nМуборак қўлларини шу идиш ичидаги сувга солиб, Худо хоҳлаганича дуо қилгандан сўнгра, Тангрининг улуғ қудрати ила бармоқ ораларидан оппоқ тиниқ сув отилиб чиқиб, оққали турди. Бу мўжизани кўзлари билан кўрган саҳобалардан шундай ривоят бўлмишдурким, Расулуллоҳнинг бармоқлари ораларини сув ёриб чиқар чоғида ҳавода бир парча ҳам булут йўқ эди. Шундай бўлатуриб, чақмоқ чақилиб, яшин тушгандек бир қаттиқ товуш билан чиқди. Бутун қўшин бу сувдан тўйиб ичиб, от-уловларни суғордилар.\nБорлиқ идишларини сувга тўлдирдилар. Бу қўшинда ўн икки минг от, ўн беш минг туя, эллик минг аскар бор эди. Баъзи ривоятда етмиш минг дебдурлар.\nХудонинг қудрати билан Расулуллоҳнинг шу мўжизаларини йиғилган кўпчилик халқ кўзлари билан кўриб турдилар. Шундоқ бўлса ҳам иймондин улуш олмаган кишилар қараб туриб, яна иймон келтирмадилар. Бундан илгари ҳам шу сафарда икки йўл шундай мўжиза кўрилганлиги юқорида айтилиб ўтди.\nУлуғ саҳобалардан Абдуллоҳ Зул Бижодайн деган киши шу Табук сафарида вафот топди. Сафарга чиқиш олдида бу киши Расулуллоҳга келиб:\n— Бу ғазотда Аллоҳ таоло менга шаҳидлик бергай, деб дуо талаб қилган эди. Анда Расулуллоҳ шу ерда ўсган бир ёғочни кўрсатиб: «Унинг қобуғидан келтургин», дедилар.\nУни келтирди эрса, олиб бу кишининг билагига боғлаб туриб:\n— Эй бор Худоё, бунинг қонини тўкмоқни кофирларга ҳаром қилгайсан, — деб уни дуо қилдилар.\n— Ё Расулаллоҳ, меним тилагим бу эмас эрди, балки қоним тўкилиб, Худо йўлида шаҳид бўлишни сўраган эдим, — деди.\n— Эй Абдуллоҳ, агар безгак касалига йўлиқиб, шу билан вафот бўлсанг, албатта шаҳид мақомини топгайсан.\nАйтганларидек, Табукка келиб бир неча кун ўтгандан сўнгра шу иллат билан бир кечада вафот этди. Расулуллоҳ унинг устида ҳозир эдилар. Саҳобалар чироқ ёруғида қабр қазиб тайёрлашгандан сўнгра, лаҳад ичига Расулуллоҳ ўзлари тушдилар. Ҳазрати Абу Бакр Сиддиқ, Ҳазрати Умар ўликни кўтаришиб, гўр ичига туширишиб берди.\nРасулуллоҳ уни кўтариб ўрнига қўяр чоғда: «Эй бор Худоё, мен бундан рози эдим, энди Сен ҳам бундан рози бўлғайсан, деб дуо қилдилар. Расулуллоҳнинг хос хизматчиси Абдуллоҳ ибн Масъуд ҳам шу ерда эди. Шу сўзни англагач, кошки бу чуқур эгаси мен бўлур эрсам на бўлғай эди, деб йиғлади. Бошқалар ҳам бунинг ўрнида биз бўлсак эрдик, деб йиғлашди.\nЭнди бу китобни ёзувчи Алихон Соғуний шу сўзни устига келганимда, мунглик кўнглимдан қўзғалган қайғуларим қайнар сувидек бўлиб икки кўзимдан оққани турди. У киши эрса, Расулуллоҳнинг муборак юзларини кўрмиш, кўп йиллар суҳбатларида бўлиб, шу давлат узра ажали етган эди, яна уни Расулуллоҳ соллаллоҳу алайҳи васаллам қутлуғ қўллари билан тупроққа топшириб қабрга қўйиб, ундан ризо бўлганлигини билдирдилар ва унинг учун Аллоҳдан ризолик сўрадилар. Энди бундоқ кишининг ва йиллар бўйича Расулуллоҳнинг муборак юзларига қараб ўлтириб суҳбатларини топишган бутун саҳобаларнинг нима армонлари бордур? Уларда ҳеч армон йўқдур. Бутун армон қилғудек ишлар шу замондаги унинг умматлари — биз ғариб мўминларнинг бошига келмишдур. Чунки биз ғариб умматлари бир минг уч юз саксон йил у зотдан кейин қолиб, фисқ-фасод, бузуқчилик, динсизлик қоплаган энг охирги замон ичида турамиз. Бу даврнинг ахлоқсиз маданияти остида инсонлардан фаришталик, яъни яхшилик сифатлари йўқолди. Ҳайвоний, шайтоний сифатлари ривож олганликдан унинг таъсири ўтмаган ҳеч киши қолмади. Расулуллоҳ соллаллоҳу алайҳи васаллам хабар берган қиёмат аломатлари эрса ер юзида зоҳир бўлди. Расулуллоҳ соллаллоҳу алайҳи васаллам марҳамат қилиб: «Қиёмат кунининг аломатларидан бири шулдурким, бир киши ўлган бир кишининг қабри олдидан ўтаётганида, шу қабрга қараб: «Кошки сенинг ўрнингда мен бўлсам эди, дегай. У эса тирик юрганидан ўлганини ортиқ кўргай», деган эдилар.\nЭнди бу кишига нега бундоқ дейдур? Бу тўғрида келган ҳадислар мазмунича, у замон кишиларига ҳар ёқлама бало ва офатлар ёғилиб, дунё ҳокимияти ҳар жойда даҳрийлар, динсизлар қўлида бўлгай. У кундаги мусулмонлар эрса гуноҳ ишларини ошкора қилгайлар.\nУлар олдида ҳалол-ҳаромнинг фарқи қолмагай. Шу билан динлари барбод бўлгай, исломият ахлоқ-одобларидан ажрагайлар, шариат ҳукми ўртадан бутунлай кўтарилгай. Зулм-хиёнат ишлари барча халқни қоплагай. Еб-ичиб кийганлари, топган-терган моллари бутунлай ҳаром-харишдан бўлгай. Шунинг учун қилган дуолари қабул бўлмагай. Расулуллоҳ пайғамбарлар ноиби деган олимлардан ҳеч ким қолмагай, улар ўрнига алдамчи, ёлғончи, чала мулла — динбузарлар қолгайлар. Пайғамбаримиз уларни ўша замоннинг энг ёмон одамларидур, дердилар. Фуқаро халқнинг ўз бошлари, оилалари, мол-дунёлари устидан у замон ҳукуматлари ихтиёрсиз, ноҳақ ҳукмлар юргизгайлар, ҳеч кимда ҳурмат-обрў қолмагай. Кишиларнинг кўпчилиги хор-зорликда қолиб, барака кўтарилгай.\nИнсонлар шу ҳолга етганда тирик юриб қийналгандан ўлишни афзал кўргайлар. Юқоридаги ҳадисни шарҳини кўриб, қисқача таржимасини ёздим.


Дурбек Камолов: “Ҳеч бир ўйин осон ўтгани йўқ” / CHAMPIONAT.asia\nДурбек Камолов: “Ҳеч бир ўйин осон ўтгани йўқ”\nАлексей Евстфаеев бошчилигидаги U-19 ёшлар терма жамоамиз Қатарда ўтказилган Осиё чемпионати саралаш учрашувларида иштирок этганидан хабарингиз бўлса керак. Айтиш керакки, ёшларимиз ўтказилган ўйинларда қониқарли натижа қайд этиб, ўз олдига қўйилган вазифани уддалади.\nУшбу жамоа сафида тўп тепган Дурбек Камолов аслида Жиззах вилоятида таваллуд топган бўлсада, “Машъал” футбол клуби тарбияланувчиси ҳисобланади. Биринчи мураббийи Дилшод Андаев эканлигини ҳам айтиб ўтиш лозим. Камолов U-19 ёшлар терма жамоамиз таркибида Қатарда учта ўйинда иштирок этди. Ушбу баҳслар давомида Дурбек ўзидан яхши таассурот қолдирди.\n- Бундай халқаро мусобақада илк бор иштирок этишим эди – дея гап бошлади Камолов.\n- Қолаверса ёшлар терма жамоамиз билан бу хорижга иккинчи сафарим эди. Бундан олдин, БААга йиғин ўтказиш учун боргандик. Қатар эса мен учун иккинчи хориж сафари бўлди. Шу боис дастлаб бироз хаяжон босди. Лекин кейинчалик ҳаммаси изига тушиб кетди.\n- Терма жамоамиздаги муҳит жуда яхши. Барча футболчилар билан ҳудди бир оиладекмиз. Майдонда ва унинг ташқарисида ҳам бир-биримиз билан муносабатларимиз жуда яхши. Киришиб кетишимиз осон кечди. Муваффақиятимизнинг асосий омили ҳам аҳиллигимиздадир.\n- Ўтказган ўйинларимиз хусусида айтадиган бўлсам, дастлабки баҳсимиз U-19 Туркманистон ёшлар терма жамоасиг қарши кечди. Учрашув биз учун қийин ўтди. Ваҳоланки ўйиндан олдин, Туркманистоннинг кучли ўйин намойиш этишини яхши билардик. Шу боис биз ҳам жиддий тайёргарлик кўргандик. Бу ўйинда йирик ҳисобда ғалаба қозонишимиз ҳам мумкин эди. Бироқ омад биздан юз ўгирди. Кўрган бўлсангиз бир қатор голли вазиятларни яратдик. Аммо улардан фойдаланишга келганида совуққонлик етишмади. Кичик ҳисобда ғалаба қозонган бўлсакда, муҳими уч очкони қўлга киритдик.\n- Непал U-19 ёшлар терма жамоаси билан ўйинда йирик ҳисобда ғалаба қозонган бўлсакда, ғалаба осонликча қўлга киритилди дея олмайман. Рақиб жамоа ўйини тасвири туширилган дискни учрашувдан бир кун олдин, бутун жамоа бўлиб йиғилиб, диққат билан кузатгандик. Уларнинг нозик жиҳатлари нимада эканлигини ўргандик. Шундан сўнг омадимиз келиб, йирик ҳисобда муваффақият қозондик. Демак Непални яхши ўрганган эканмиз.\n- Гуруҳдаги учинчи ўйинимиз Ҳиндистон U-19 ёшлар терма жамоасига қарши кечди. Ундан олдинги баҳсда оёғимдан жароҳат олганим туфайли бу жамоага қарши ўйинда иштирок эта олмадим. Лекин захира ўриндиғида учрашувни кузатиб, шунга амин бўлдимки, Ҳиндистонга қарши жамоадошларим жуда қийин ғалабага эришди. Хуллас ҳеч бир баҳс биз учун осон ўтгани йўқ. Сабаби ҳар бир терма жамоа саралаш ўйинларига пухта тайёргарлик кўришган экан.\n- Гуруҳдаги сўнгги ўйинимизда Қатар билан тўқнаш келдик. Мезбонларга шу куни ўз майдонида ўйнашгани қўл келди. Қолаверса мухлисларнинг далдаси ҳам уларга қўшимча куч бағишлади. Қатар кучли терма жамоа. Лекин ютадиган рақиб. Насиб қилса кейинги тўқнашувларда уларни мағлубиятга учрата оламиз. Гарчи Қатарга имкониятни бой берган бўлсакда, асосийси “А” гуруҳида 2-ўринни эгаллаб, ўз олдимизга қўйилган вазифани уддаладик. Ўйиндан кейин ҳам бош мураббийимиз барчамизни вазифа бажарилгани билан табриклади ва ўз миннатдорчилигини билдирди.\n- Эндиликда эътиборимизни Осиё чемпионати ўйинларига қаратамиз. Қатардан қайтиб келганимиздан кейин барча футболчилар ўз жамоалари ихтиёрига жўнаб кетди. U-19 ёшлар терма жамоамиз энди январь ойидан йиғилади ва тайёргарликни бошлайди.


“Хотира-79” билан ўйнаймиз | "NAVBAHOR" FUTBOL JAMOASINING RASMIY WEB SAHIFASI\n“Хотира-79” билан ўйнаймиз\nАйни пайтда жамоамиз аъзолари Фарғонада бўлиб ўтадиган учрашувга ҳозирликни давом эттиришмоқда. Чемпионатда юзага келган танаффус пайтида ўйин амалиётини сақлаб қолиш мақсадида мураббийлар назорат ўйинини ўтказишга қарор қилишди. Рақиб сифатида эса биринчи лига вакили Уйчининг “Хотира-79” жамоаси танланди. “Хотира-79” жамоасига қарши учрашув 28 март куни “Марказий” ўйингоҳда бўлиб ўтади. Ёшларимиз эса айни пайтда Чустда биринчи лиганинг яна бир вакили “Чуст-Пахтакор”га қарши назорат ўйинида иштирок этишмоқда.


Kutubxona | Пиёзнинг фойда ва зиёнлари\nПиёзнинг фойда ва зиёнлари\nQo'shdi: Admin (19.02.2020 / 20:23)\nОлимларнинг маълумотларига қараганда пиёздаги учувчи фитоцид таъсирида сил таёқчаси беш минут давомида халок бўлар экан. Хатто куйдурги касаллиги эса пиёз фитонциди таъсирида ўн минутда халок бўлар экан. Шу туфайли хам авлод – аждодларимизнинг суюмли озиғ – овқат масаллиғидан бири пиёз бўлиб қолган.\nН.З. Умииковнинг маълумотига кўра 1805 йилда мамлакатга тарқалган қорин тифи эпидемиясидан минг – минглаб кишилар қирилиб кетган. Бироқ, озиғ – овқат рационида пиёз аримаган кишилар хавфли касалликка чалинмаганлар.\nХалқ табобатида пиёзнинг шифобахш хусусиятларидан атрофлича фойдаланилади.ни ичак қаттиқ оғриганда, колит, атерасклероз, гипертония, авитаминоз каасаллигида, тумов, чипқон, хуппоз, сизлоғчида, хатто гижжани туширишда хам ишлатилади.\nЯллиғланиш ва нафас йўллари шамоллаганда косага ёки ликобчага пиёзнинг сувини қуйиб , бошни сочиқ ёки бошқа нарса билан ўраб, хар куни 10 минут давомида хидлаш лозим кўрилади.\nҚАНДГА ЁКИ ҚАНД КАСАЛЛИГИГА\nПиёз киши организмини ундаги қанд миқдорини камайтириш қобилиятига эга. Шу туфайли, кўпроқ пиёз солинган суюқ овқатлар қанд касаллиги билан оғриган беморлар тавсия этилади.\nПиёз бўтқаси тери куйганда ва совуқ урганда ижобий натижа беради. Бўтқани тоза чит матога ўраб жарохатга қўйилса, уни иллатдан халос қилади. Чала пиширилган пиёз хўппоз ва чипқоннинг тезроқ етилишига ёрдам беради. Бавосилга ёрдам бериб унга ажойиб “малхам” дори бўлади. Шунингдек пиёз бўтқаси юздаги доғ, сепкил ва хусунбузарларни йўқотишда яхши ёрдам беради.\nИзтиробли йўталга қарши пиёзли халқ амали мавжуд. Бунинг учун бир стакан сутга икки дона ўртача катталикдаги пиёзбошни майда тўғраб солиб қайнатилади. Сўнгра тўрт соат қўйиб қўйилади. Ундан сўнг докадан ўтказиб сузилади. Қайнатмани кунига бир ош қошиқдан хар икки – уч соатда ичиб турилади.\nПиёз билан асал омихтаси мия склерозига даво сифатида тавсия этилади. Бир стакан пиёз шарбатига бир стакан асал билан солиб аралаштирилади. Тайёрланган дори ош қошоғи ёки чой қошоғида кунига уч махал овқатдан бир соат олдин ёки овқатдан икки – уч соат кейин икки ой давомида истеъмол қилинади. Икки хафта танаффус қилиб яна икки ой ейилиши тавсия этилади.\nПиёзнинг хушхур зиравор эканлигини барча билади. Сабзи, пиёз билан кўпгина таомларни таътимли ва кўркам этишга одатланиб қолганмиз. Кузда экилган пиёз палласини эрта бахорда кўплаб истеъмол қиламиз.\nПиёз барглари ёрилган терига, қалинлаётган қадоққа қўйилади. Барра пиёз таомни хазм бўлишини яхшилайди. Соч тўкилишидан асрайди. Барра пиёзнинг шарбатини қанд билан омухтаси организмни мустахкамлайди.\nБолгариялик олимларнинг фикрига кўра, тумов, гриппда барра пиёз сувига ботирилган пахта пилик бурунга қўйилса, яхши фойда беради.\nОЛИМЛАР ВА ШИФОКОРЛАР.\nОлимлар ва шифокорлар томонидан шу нарса аниқланган-ки, янги пиёз иштахага барака беради, овқат хазм қилишда фаол қатнашадиган безларнинг фаолиятига урғу беради, яхшигина сийдик хайдовчи омил бўлиб, аъзолардаги кичик тошчаларнинг нурашига, эриб кетишига сабабчи бўлади, йўтални камайтиради, балғамни кўчишига воситачилик қилади.\nЮмалоқ гижжалардан (острица) холи бўлиш учун сархил пиёздан 15 – 20 г дан кунига истеъмол қилиниб 7 – 10 кун давомида фойдаланилади.\nПиёзбошдан настойка тайёрлаш учун ярим литр спиртга ёки ароққа 40 г тозаланган пиёзбошидан солиб, 7 кун қўйиб қўйилади. Сўнгра докада сузилади. Бу настойка грипп, шамоллаш учун кунига 2 – 3 махал, бир чой қошиққа уч ош қошиқ сув аралаштирилиб ичилади.\nБир стакан сутга 2 дона ўртача пиёзбошини майдалаб тўғраб сўнгра қайнатилади ва тўрт соат қўйиб қўйилади. Сўнгра докадан сузиб олинади. Қайнатмадан йўталга даво қилиш учун кунига бир ош қошиқдан 2 – 3 соатда ичилади.\nИлмий тиббиётда пиёз ўсимлиги доривор прэпаратлари настойкаси Аллил пиёзбоши экстракти билан глисерин аралашмасиан Аллилглисэр, колит, атэросклероз, гипертониянинг баъзи турлари, авитаминоз каби касалликларни даволашда ишлатилади. Бундан ташқари рэнит, яъни буруннинг шиллиқ қавати яллиғланишида, суртилса гинекология амалиётида трихомонал колъпитни даволашда қўлланилади. Хозирги кун тажрибасида пиёзнанг спиртдаги 10% экстракти астма касаллиги хуружини 30% - 50% га енгиллаштирмоқда.\nЮмалоқ гижжа (острица)дан холи бўлиш учун сархил пиёздан 15-20 граммдан кунига истеъмол қилиниб, 7-10 кун давомида фойдаланилади.\nПиёз барглари ёрилган терига, қалинлашаётган қадоққа қўйилади. Барра пиёз таом ҳазм бўлишини яхшилайди, соч тўкилишидан асрайди. Унинг шарбати ва қанддан тайёрланган омихта организмни мустаҳкамлайди.\nТозаланган ва қўрга кўмиб пиширилган пиёз бошининг оғриқ қолдириш, чипқоннинг етилишини тезлатиш учун қўйиб боғланади.\nГрипп ва нафас йўллари шамоллаганда пиёз майдалаб тўғраб эзилади. Бирор идишга солиб, бошга каттароқ рўмол ёпиб ҳидланса, яхши натижа беради.\n1. Хом пиёзни ўткир ошқозон-ичак, буйрак, жигар хасталиклари бор беморлар истеъмол қилмасликлари лозим.\n2. Иссиқ мижозли кишиларнинг хом пиёз ейишлари зарарли бўлиб, уларнинг хотирасини пасайтириб, бошларини оғритиши мумкин.\n3. Пиёз сувини бурунга томизиш мумкин эмас, чунки у яллиғланган шиллиқ қаватга таъсир қилади.\n4. Бурун катакларига пиёз бўлагини тиқиш асло мумкин эмас, чунки уни бурундан тортиб олиш ўта қийин кечиб, шифокор ёрдами керак бўлиб қолиши мумкин.


23 йиллик тарих: Ислом Каримов ГКЧПни қувватлаган эди\n03 июл 2022, Тошкент вақти: 23:22\nТарихга “ГКЧП” номи билан кирган ва Ўзбекистон мустақиллигини тезлаштирган омил ўлароқ баҳоланган 19 август путчи содир бўлганига 23 йил тўлди. Ўзбекистон президенти Ислом Каримов 1991 йил 19-21 август кунлари содир бўлган бу сиёсий воқеадан 11 кун ўтиб, Ўзбекистон мустақиллигини эълон қилган эди.\n"Каримов ГКЧПни қўллаб телеграмма ёзган"\n"ГКЧП" - Фавқулодда ҳолат давлат қўмитаси номи билан тарихда қолган 19 август путчидан 23 йил ўтиб, Ўзбекистон президенти Ислом Каримов мамлакат мустақиллиги учун курашган лидер ўлароқ тақдим қилинмоқда.\nБуни тарихий фактнинг бузиб кўрсатилиши, деб баҳолайдиган аксар таҳлилчилар назаридаги яна бир иддао эса Борис Eлцин Москвада ГКЧПга қарши исён бошлаган бир паллада Ўзбекистон раҳбариятининг жимлик сақлагани ҳақидаги даъводир.\n1991 йил ГКЧП жорий бўлган пайтда Тошкентда қамоққа олинган журналист Анвар Усмонов "Ислом Каримов ГКЧПни қўллаб-қувватлаган эди", дея эслайди ва ўз тасарруфида буни тасдиқлайдиган ҳужжатлар борлигини айтади.\n- Ўша пайтда СССР халқ депутати бўлган Пўлат Охунов ГКЧП тарафдорлари билан боғлиқ жиноятларни ўрганиш бўйича парламент комиссиясининг аъзоси бўлган. Айнан Пўлат Охунов Ислом Каримовнинг самолёт бортидан туриб, ГКЧПни қўллаб-қувватлагани ҳақидаги телеграммани қўлга киритган. Менда у телеграмманинг нусхаси ҳали ҳам бор, - деб хотирлайди Анвар Усмонов.\n"ГКЧП ғалаба қилганида Мирсаидов президент бўларди"\nФавқулодда ҳолат давлат қўмитаси – ГКЧП тузилганидан 2 ойча олдин таниқли публицист Шароф Убайдуллаев Ўзбекистон Коммунистик партияси Марказий Қўмитаси матбуот хизматига раҳбар этиб тайинланган эди.\nОзодликнинг 19 август кунги жонли эшиттиришида қатнашган Шароф ака ўша кунлардаги воқеаларни эслади:\n- Агар, ГКЧПчилар ғалаба қилганида эди, Ислом Каримов ҳокимиятдан четлатилган, унинг ўрнига ўша пайтдаги вице-президент Шукрулло Мирсаидов республика раҳбари этиб тайинланган бўлар эди, - деб таъкидлади Шароф Убайдуллаев.\nШароф Убайдуллаев ГКЧП тўғрисида:\nЎзбек мухолифати ГКЧПга қарши чиқди\n1991 йилнинг 19 августида Ўзбекистондаги Эрк партияси ва Бирлик ҳаракати фаоллари Ўзбекистон ëзувчилар уюшмаси котиби Муҳаммад Солиҳнинг хонасида тўпланишди.\nМуҳаммад Солиҳ ГКЧПга қарши баëнот берди ва бу баëнот Озодлик радиоси орқали ўқиб берилди.\nUzbekistan - Muhammad Solih, Leader of the Opposition Erk party of Uzbekistan\nМуҳаммад Солиҳ Горбачевга содиқ бўлган Каримов дўппи тор келганида бирданига унга хоинлик қилган, деб эслайди:\n- Каримовнинг 1991 йил 19-21 август кунлари бўлган Янаев путчини қўллаб қувватлаганлигини кўриб¸ Москва жуда ҳайрон қолди. Биринчи навбатда, Горбачëв жуда ҳайратга тушди. Чунки Совет иттифоқини энг охирги дамларгача ҳимоя қилган одам Каримов эди¸ - дея эслайди Муҳаммад Солиҳ.\n1991 йилнинг 23 августида - ГКПЧ мағлубиятга учраган куни "Эрк" партияси фаоллари йиғилган ва бу мағлубиятни байрам қилган эди:\n20 август куни Муҳаммад Солиҳни қўллаб-қувватлаш учун Ëзувчилар уюшмасига одамлар кела бошлади.\nЎша пайтда уюшмада ишлаган журналист Қудрат Бобожон 20 август куни Пушкин кўчасидаги биринчи уйда жойлашган Ëзувчилар уюшмасида бўлган йиғилишни хотирлади:\n1991 ГКЧПга қарши чиққан Эркчилар\n- Лекин орадан 5 дақиқа ҳам ўтмасдан Ёзувчилар Уюшмасининг биноси бир неча автобусда келган милиция тарафидан ўраб олинди. Милиция ҳаммани тарқаб кетишга буюрди. Кейин эса Шуҳрат Исматуллаев, Миролим Одилов ва журналист Анвар Усмоновни Олой бозори орқасида жойлашган шаҳар прокуратурасига олиб келишди. Мени эса Ўзбекистон президенти Каримов ҳақида Москва матбуотида салбий мақола ëзган, деб айблашди. ГКЧП мағлубияти боис қамалмасдан қолдим¸ - дейди Қудрат Бобожон.\nГКЧП мағлубиятидан кейин путчни қўллаган Ислом Каримов Ўзбекистон парламенти мажлисида мамлакат мустақиллигини эълон қилиб, ўзининг лавозимдаги умрини узатиришга муваффақ бўлди.\n"Каримов озодлик курашчисига айлантирилди"\nЎзбекистондаги янги тарих битилган китобларда президент Каримов мустақиллик учун Москвага қарши курашган қаҳрамон сифатида тилга олинади.\nБу ëлғон, дейди Муҳаммад Солиҳ озодлик билан суҳбатда:\n- Бугун “Каримов мустақиллик тарафдори эди” деган гапни айтиш учун ë жуда безбет бўлиш керак, ëки Каримовнинг ëнида туриб айтишга мажбур бўлган жуда қўрқоқ одам бўлиш керак, - деб ҳисоблайди Муҳаммад Солиҳ.\nИслом Каримов 1991 йилда\nСовет даврида - 1990 йилда Марказий телевидение суратга олган фильмда Каримов “Биз иккита халтанинг ичидамиз. Совет Иттифоқидан ташқарида бир кун ҳам яшай олмаймиз” деб хитоб қилгани муҳрланган.\nЎша даврда Каримовни бир тарафдан Москва, иккинчи тарафдан нисбатан эркин парламент назорат қилар эди.\nБу назорат тизимидан биттаси – Москва тарих тақозоси билан йўқ бўлганида, Каримов: “Нега сизлар қарсак чалмаяпсизлар?” деб ўзбек парламенти депутатларидан гина қилган эди.\n3 кунлик кураш ГКЧП мағлубияти билан тугади\n1991 йил 19 август куни СССР президенти Михаил Горбачев Севастополнинг Балаклав туманидаги Заря дала ҳовлисида уй қамоғига олинди ва унинг ҳамкасблари уни касал деб эълон қилиб, ҳукуматни қўлга олганини билдирди.\nҚора денгиз соҳилида дам олаётган Михаил Горбачёвни ташқи дунёдан узиб қўйиш, пойтахт Москвага қўшин киритишга қарор қилинди.\n1991 йил 19 августида собиқ СССРнинг биринчи ва охирги президенти Михаил Горбачёвга яқин давлат арбоблари Фавқулодда ҳолат давлат қўмитаси (ГКЧП) тузилганини эълон қилди.\nБу давлат тўнтариши эди.\nДемократия тарафдорлари Россиянинг илк президенти Борис Ельцин қароргоҳи - Оқ Уй атрофида баррикадалар қуришди.\nУч кунлик кураш ГКЧП мағлубияти билан якун топди.


АЁЛЛАРНИ ҚИЗИҚТИРГАН 8 САВОЛГА 8 ЖАВОБ | Суғдиёна биринчи аёллар электрон журнали\nАЁЛЛАРНИ ҚИЗИҚТИРГАН 8 САВОЛГА 8 ЖАВОБ\nМуштарийларимизнинг саломатлиги ва гўзаллиги биз учун жуда муҳим. Шу сабабдан таҳририятимизга бўлган ҳар бир мурожаатга алоҳида эътибор билан ёндашишга интиламиз. Бу гал ҳам сизни ўйлантирган оддий, аммо ҳар бир аёл билишимиз лозим бўлган саволлар билан мутахассисга мурожаат қилдик. Уларга тиббиёт фанлари номзоди, онко-маммолог Нигора МАҲМУДОВА жавоб беради.\n«КЎКРАКЛАРИМ КИЧКИНА, СУТИМ ЕТМАЙ ҚОЛМАСМИКАН?»\n— Эгизакларга ҳомиладорман. Лекин гавдам кичик бўлгани учун кўкрагим ҳам шунга яраша. Фарзандларим дунёга келса, уларни она сути билан боқишни ният қилганман. Бироқ сутим етмай қолишидан хавотирдаман. Кўкракларимни катталаштирсам, сут кўпроқ келадими, деб ўйлаяпман. Бунинг учун нима қилишим керак?\n— Сут келганидан кейин кўкраклар ўз-ўзидан катталашиши бор гап. Аслида уларнинг ҳажми наслга боғлиқ. Сутнинг кўп ёки кам бўлишининг эса кўкракнинг катта-кичиклигига алоқаси йўқ, бу ирсий омил билан изоҳланади. Ҳомиладорлик даврида ушбу аъзони ўзгартиришга ҳаракат қилиш мумкин эмас.\n«ТИРТИҚЛАР ПАЙДО БЎЛАЯПТИ...»\n— Фарзандимни она сути билан боқаяпман. Яқинда кўкрак соҳасида илон изи шаклида тиртиқлар пайдо бўлаётганини сезиб қолдим. Бунинг сабаби нима? Ва қандай кетказиш мумкин?\n— Сут келганидан кейин кўкраклар кескин катталашгани боис терида илон изи чизиқлар пайдо бўлиши мумкин. Уларнинг олдини олиш учун қизларни ҳали турмушга чиқмай туриб, тана, хусусан, кўкракни парваришига ўргатиш зарур. Бунда терининг эластиклигини оширувчи кремлар ва суртмалардан фойдаланиш тавсия этилади. Айниқса, болалар кремлари яхши самара беради. Тиртиқлардан бутунлай халос бўлиш жуда мураккаб вазифа. Энг яхшиси, олдини олиш ҳисобланади.\n«ЖАРРОҲЛИК АМАЛИЁТИ САРАТОНГА ОЛИБ КЕЛАДИМИ?»\n— Кўкракни катталаштириш учун жарроҳлик амалиётига мурожаат қилишни режалаштираяпман. Айтинг-чи, кейинчалик бу муолажа саратон хасталигига сабаб бўлмайдими?\n— Силикон организм учун ёт жисм саналади. Қолаверса, аёл киши нафақат бугуни билан яшаши, балки эртасини ҳам ўйлаши шарт. Жарроҳлик амалиёти биринчи навбатда ортиқча наркоз дегани. Бу эса мия фаолиятига ўз таъсирини ўтказмай қолмайди. Амалиётнинг асорати сифатида 40 ёшдан ошгач, турли гормонал бузилишлар юзага келиши мумкин. Бугунги кунда дунё миқёсида бу амалиётга танқидий муносабат билдирилмоқда. Чунки бир бор унга қўл урган аёл, қайта-қайта мурожаат қилаверади. Худди тобедек ўрганиб қолар экан. Шифокорлар шунинг учун бу борада жарроҳлик амалиётига мурожаат қилишни тавсия этишмайди.\n«СИЙНАБАД БИЛАН УХЛАШ ЗАРАРМИ?»\n— Қизим кечаси ҳам сийнабандини ечмай уйқуга кетади. Қайта-қайта таъкидлашларимга қарамай, гапларимга қулоқ солмаяпти. Бу одатнинг асоратлари пайдо бўлишидан хавотирдаман...\n— Сийнабандлар билан ухлаш қатъиян тақиқланади. Ҳатто кундузи ҳам уларнинг темирсиз туридан фойдаланган афзал. Темирлисини эса имкон қадар камроқ, тўй ва байрамлардагина тақиш мумкин. Чунки улар кўкрак атрофини сиқиб, қон айланишига тўсқинлик қилади. Бундай ички кийимларни йиллар давомида кийиш турли хасталиклар келиб чиқариши мумкин. Шу сабаб аёлларимизга пахтадан тайёрланган, кенг турдаги, темирсиз сийнабандлардан фойдаланишни тавсия этамиз. Айниқса, иссиқ кунларда. Ахир ёзда шундоқ ҳам қон қуюқлашади, устига-устак, тор сийнабандлар саломатликка ўз таъсирини ўтказмай қолмайди. Назаримда, ҳар биримиз ўзимизга қулай кийимларни кийишимиз керак, танани қийнаб, озор етказгандан нима наф?\n«ТОП»ЛАР ҲАМ МУМКИН ЭМАСМИ?»\n— Қизимнинг кўкраги шаклланаяпти, лекин махсус «топ» олиб берсам, «Киймайман», деб инжиқлик қилаяпти.\n— Қизингиз тўғри қилади. Аслида кўкракнинг шаклланиши оғриқли кечади, «топ» ва сийнабандлар уни янада сиқиб қўяди. Сиқилиш натижасида азоб янада кучаяди. Ҳатто тажрибамда 9-10 ёшли қизалоқларнинг ривожланаётган аъзоси ташқи таъсир остида қаттиқлашиб қолгани учун жарроҳлик амалиётига мурожаат қилишга тўғри келган вазиятлар ҳам учраган. Кўкрак бутунлай шаклланмагунича унга умуман тегмаслик керак. Бу паллада маммолог ва эндокринолог шифокор назорати остида бўлиш тавсия этилади. Агар қизалоқлар уялишса, пахтадан тикилган кенг кийимларни кийишлари мумкин.\n«ЁРИҚЛАР ҚИЙНАБ ЮБОРДИ...»\n— Фарзандимни эмизганимдан кейин сўрғичлар атрофида ёриқлар пайдо бўлди. Улар ачишиб, безовталикни юзага келтираяпти? Нима қилсам бўлади?\n— Биринчи галда ёриқ пайдо бўлишининг олдини олиш лозим. Бунинг учун эмизишдан аввал кўкракни болалар совуни билан тозалаш тавсия этилади. Ҳеч қандай гель ёки реклама қилинадиган воситалар шарт эмас. Шунингдек, пахмоқ сочиқлардан фойдаланиш ҳам тавсия этилмайди. Боиси чўмилгач, сўрғичлар очилиб қолади ва пахмоқ сочиқлардан инфекция тушиши мумкин. Бундай бўлмаслиги учун эса пахтадан тайёрланган сочиқлардан фойдаланинг. Ҳар сафар чақалоқни эмизишдан аввал ва кейин фурацилин эритмаси билан ишлов берилса, биринчидан, гигиенага амал қиласиз, иккинчидан, кичкинтойнинг оғиз бўшлиғида стоматит пайдо бўлмайди. Бундан ташқари, маститнинг олдини олиш мақсадиди болажонингизни эмизгач, қолган сутни соғиб ташлаш лозим.\n«БОЛАНИ НЕЧА ЁШИГАЧА ЭМИЗИШ КЕРАК?»\n— Бола неча ёшгача эмизилса, кўкрак шакли ўзгармайди?\n— Мутахассис сифатида чақалоқни узоғи билан 1,5 ёшгача эмизишни тавсия қиламан. Аслида кичкинтой туғилгач, илк кунлардагина она сути жуда фойдали ҳисобланади. Вақт ўтиши билан унинг таркибидаги фойдали моддалар камайиб боради. Шунинг учун онанинг саломатлигини ўйлаган ҳолда узоқ эмизиш шарт эмас. Лактация тугагандан кейин эса турли машқлар билан кўкракни аввалги ҳолига қайтариш мумкин. Спорт турларидан сузиш, айниқса, аёл қомати ва саломатлиги учун фойдалидир.\n— Кўкрак жароҳати (масалан, лат ейиш, эмизиш пайтида боланинг тишлаб олиши) саратон ривожланишига сабаб бўладими?\n— Йўқ. Тадқиқотлар натижасига кўра кўкрак жароҳатлари саратон ривожланишига сабаб бўлмаслиги исботланган. Аммо жароҳат кўкракда турли ўзгаришлар содир бўлишига олиб келиши мумкин. Шу сабабли ҳар қандай жароҳатдан кейин, албатта, маммолог шифокорга мурожаат қилиш лозим.\nМАФТУНА тайёрлади.Twitter НравитсяSocButtons v1.5